Τα 10 καλύτερα ξενοδοχεία κοντά σε: B&B Viva Napoli\nΤα καλύτερα ξενοδοχεία κοντά σε: B&B Viva Napoli, Νάπολη\nΞενοδοχεία κοντά σε: B&B Viva Napoli\nVia Bari, 40 - piano 1, scala B, interno 3 | Central Station, 80143, Νάπολη, Ιταλία\nB&B Viva Napoli: Διαβάστε κριτικές\n1.259 από 6.368 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: B&B Viva Napoli\n0,6 χλμ. από B&B Viva Napoli\n0,2 χλμ. από B&B Viva Napoli\n0,4 χλμ. από B&B Viva Napoli\n0,7 χλμ. από B&B Viva Napoli\n0,5 χλμ. από B&B Viva Napoli\n0,3 χλμ. από B&B Viva Napoli


Τα 10 καλύτερα ξενοδοχεία κοντά σε: σιδηροδρομικό σταθμό Higashiikebukuroyonnchoume\nΤα καλύτερα ξενοδοχεία κοντά σε: σιδηροδρομικό σταθμό Higashiikebukuroyonnchoume, Toshima\n2.415 από 4.412 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: σιδηροδρομικό σταθμό Higashiikebukuroyonnchoume\n0,4 χλμ. από σιδηροδρομικό σταθμό Higashiikebukuroyonnchoume\n0,5 χλμ. από σιδηροδρομικό σταθμό Higashiikebukuroyonnchoume\n0,6 χλμ. από σιδηροδρομικό σταθμό Higashiikebukuroyonnchoume\n0,7 χλμ. από σιδηροδρομικό σταθμό Higashiikebukuroyonnchoume\n0,8 χλμ. από σιδηροδρομικό σταθμό Higashiikebukuroyonnchoume\n0,9 χλμ. από σιδηροδρομικό σταθμό Higashiikebukuroyonnchoume\n1,0 χλμ. από σιδηροδρομικό σταθμό Higashiikebukuroyonnchoume\n1,1 χλμ. από σιδηροδρομικό σταθμό Higashiikebukuroyonnchoume\n1,2 χλμ. από σιδηροδρομικό σταθμό Higashiikebukuroyonnchoume


Τσίπρας: Μέχρι το 2018 κυβερνούσα με δεμένα τα χέρια\n21 Μαΐου 2019 | Επικαιρότητα\n«Βεβαίως συμβιβαστήκαμε και δεχτήκαμε παράλογα πράγματα αλλά και οι προηγούμενες κυβερνήσεις επέβαλλαν 60 δις μέτρα κι εμείς 6», πρόσθεσε σε τηλεοπτική συνέντευξη.\nΟ Αλέξης Τσίπρας παραχώρησε συνέντευξη στον τηλεοπτικό σταθμό Kontra 24 λίγες ώρες μετά την ομιλία του στο Αγρίνιο.\nΑναφερόμενος στη στάση του Κυριάκου Μητσοτάκη για τις παροχές που ψήφισε πριν από λίγες ημέρες η Βουλή είπε ότι «δεν τα πιστεύει. Αναγκάζεται να τα ψηφίσει γιατί αν δεν τα ψήφιζε θα είχε πρόβλημα όχι να φτάσει μέχρι τις κάλπες, αλλά και να κυκλοφορήσει ανάμεσα στους ψηφοφόρους της ΝΔ».\n«Κύριο μέλημά μου είναι να ευημερούν οι πολίτες και όχι οι αριθμοί. Μέχρι τον Αύγουστο του 2018 κυβερνούσα με τα χέρια δεμένα πίσω», πρόσθεσε ο Αλέξης Τσίπρας, ο οποίος ουσιαστικά παραδέχθηκε ότι οι δανειστές επέβαλλαν τις πολιτικές τους, «κάποιες φορές προτείνοντας ανοησίες», όπως χαρακτηριστικά τόνισε.\n«Βεβαίως συμβιβαστήκαμε και δεχτήκαμε παράλογα πράγματα αλλά και οι προηγούμενες κυβερνήσεις επέβαλλαν 60 δις μέτρα κι εμείς 6», πρόσθεσε, χαρακτηρίζοντας fake news τα 100 δις ευρώ που υποστηρίζει η αντιπολίτευση πως επιβάρυνε τη χώρα η κυβέρνηση ΣΥΡΙΖΑ.\nΣε ερώτηση γιατί δεν υπερψηφίζει τη ρελάνς του Κυριάκου Μητσοτάκη για το αφορολόγητο, ο πρόεδρος του ΣΥΡΙΖΑ απάντησε «επειδή είναι αστεία αυτή η ρελάνς. Θα ήταν σαν να παραβιάζω ανοιχτή πόρτα. Το πότε θα ψηφίσουμε την κατάργηση αυτού του μέτρου, θα το αποφασίσω εγώ, δεν θα το αποφασίσει ο κ. Μητσοτάκης. Τώρα, θα ψηφίσει μαζί μου την 13η σύνταξη και κάθε πράγμα στον καιρό του».\nΑναφορικά με τα σενάρια που συνδέουν το αποτέλεσμα των ευρωεκλογών με την ημερομηνία των βουλευτικών εκλογών, ο πρωθυπουργός είπε «Κυριακή κοντή γιορτή. Δε θα μπω εγώ στην σεναριολογία. Θα επαναλάβω όμως το εξής: Έτσι όπως σήκωσε τους τόνους η αντιπολίτευση και μίλησε για προεκλογικά δώρα, η ψήφος στις ευρωεκλογές είναι ψήφος εμπιστοσύνης στα μέτρα.\nΠρέπει να ξέρει ο συνταξιούχος ότι η σύνταξή του θα είναι στο ψηφοδέλτιο που θα βάλει στην κάλπη. Θα υπάρξει θέμα αν δεν το κάνει, δεν το αμφισβητώ, γιατί θα είναι ψήφος αποδοκιμασίας στα μέτρα ελάφρυνσης. Εάν αποδοκιμαστεί αυτό το σχέδιο που κατέθεσα στον ελληνικό λαό, είναι προφανές ότι υπάρχει ένα άλλο σχέδιο στο συρτάρι του κ. Μητσοτάκη, το οποίο δεν του ξεφεύγει τυχαία. Θα έχει μετά τη λαϊκή εντολή να πει «εγώ τα είπα». Πέρα από την ευθύνη του πρωθυπουργού, την οποία αναλαμβάνω, ας καταλάβουν όλοι ότι υπάρχει και η ευθύνη του πολίτη και κρίνεται απέναντι στην συνείδησή του».\nΑναφερόμενος σε όσα υποστήριξε ο Κυριάκος Μητσοτάκης για τον πατέρα του και τις σχέσεις του με τη χούντα, είπε «Ο ελληνικός λαός κατάλαβε την ένδεια των επιχειρημάτων του κ. Μητσοτάκη. Έφτασε να διαδίδει ψευδείς και συκοφαντικές κατηγορίες για έναν άνθρωπο που δεν είναι καν στη ζωή.\nΓια έναν άνθρωπο που δεν είχε δημόσια παρουσία για να έχει ο λαός μια εικόνα για την περπατησιά του και βρέθηκα απολογούμενος εγώ. Δεν έχει ξαναγίνει αυτό σε επίπεδο αρχηγού. Και είδα και τον ευρωβουλευτή του την άλλη μέρα, δεν έχει πάτο αυτή η ιστορία, να βγαίνει στην τηλεόραση και να δείχνει μια φωτογραφία από την δικτατορία και να λέει ότι είναι ο πατέρας μου, ενώ ήξερε ότι ήταν ψέματα».\nΚλεμμένες ή από μυστικές υπηρεσίες οι φωτογραφίες από το σκάφος\nΓια το θέμα των φωτογραφιών του από τις διακοπές στο κότερο γνωστού επιχειρηματία, μετά την τραγωδία στο Μάτι, ο πρωθυπουργός μίλησε για «κλεμμένες φωτογραφίες» και για «ενδεχόμενο εμπλοκής μυστικών υπηρεσιών». «Τι ακριβώς ήθελαν να δείξουν με αυτό; Με το πρώτο ήθελαν να δείξουν ότι έλα μωρέ όλοι ίδιοι είμαστε. Και με αυτό το ίδιο, να δείξουν ότι έλα μωρέ ίδιοι είμαστε. Ότι εμείς έχουμε τη βίλα στην Τήνο που είναι μεσοτοιχία με τον Χριστοφοράκο, αλλά κι εσύ κάνεις διακοπές στο κότερο. Η ζωή του καθενός είναι διάφανη.\nΗ δική μου ζωή δε χρειάζεται φωτογραφίες για να δει κανείς πώς ζω. Ο καθένας βλέπει αν είναι πολυτέλεια ή δικαίωμα στην ιδιωτικότητα. Η επιλογή μου να είμαι όχι σε κάποιο καναλάρχη, αλλά σε ένα συνεργάτη μου. Κάποιοι που βλέπουν ως marketing όλη τη ζωή τους και βγάζουν σε tweet και στο Instagram ακόμα και τα παιδιά τους, εγώ αυτό δεν το κάνω. Σε νοίκι ζω, στην Κυψέλη, το ξέρει ο ελληνικός λαός. Και αυτή η αθλιότητα, όπως αυτή με τον πατέρα μου, θα τους γυρίσει μπούμερανγκ», τόνισε χαρακτηριστικά.\nΒούλα: Μαφιόζικη δολοφονία Βέλγου επιχειρηματία\nΆστατος ο καιρός - Που αναμένονται βροχές\nΕΑΔ: Έλεγχος σε ΜΚΟ που δραστηριοποιείται στη Λέσβο\nDaily Mail: «Μπλόκο» στους Βρετανούς να έρθουν στην Ελλάδα\nΥπ. Υγείας: Απαντά σε δημοσιεύματα για το Παιδοκαρδιοχειρουργικό Κέντρο του Παίδων


Αυτές είναι οι πιο ερωτογενείς ζώνες – INLIFE by INPAOK\nΥγεία 7 Απριλίου 2019 0\nΠοια είναι τα πιο ευαίσθητα σημεία στο σώμα των γυναικών και των ανδρών\nΤο ζήτημα της σεξουαλικής διέγερσης και απόλαυσης απαιτεί την ενασχόληση με λίγο περισσότερα σημεία και περιοχές του σώματος από τον… στόχο. Με άλλα λόγια πρέπει να εξερευνήσουμε και να διεγείρουμε το σώμα του συντρόφου μας ώστε να το προετοιμάσουμε κατάλληλα για την ερωτική συνεύρεση. Ας ξεκινήσουμε με το γυναικείο σώμα που για πολλούς θεωρείται και πιο σύνθετο όσον αφορά τις ερωτογενείς περιοχές.\nΑυτό συμβαίνει επειδή η κυριότερη ερωτογενής ζώνη μίας γυναίκας είναι η επιδερμίδα της οπότε εξερευνώντας κάθε σπιθαμή του σώματός της μπορεί να επιφέρει την διέγερση που αναζητάτε. Αποφύγετε λοιπόν τη δημιουργία ενός νοητικού χάρτη του σώματός στον οποίο θα τοποθετηθούν «σύνορα» ερωτογενών ζωνών, γιατί δεν υπάρχουν.\nΑξίζει όμως να σημειωθεί πως κάποια σημεία του γυναικείου σώματος είναι όντως πιο ευαίσθητα, καθώς αποτελούν την κατάληξη ενός πλήθους νευρικών απολήξεων. Κρίνοντάς το λοιπόν από αυτή την άποψη, το στήθος και τα γεννητικά όργανα αποτελούν τις σημαντικότερες ερωτογενείς ζώνες του γυναικείου σώματος. Επιπρόσθετα, άλλες περιοχές όπως οι γοφοί, οι ώμοι, ο λαιμός και η ευρύτερη περιοχή της ήβης, είναι εξαιρετικά ευαίσθητα με τη διέγερσή τους να είναι ικανή να προσφέρει μεγάλη ευχαρίστηση.\nΠαράλληλα, δεν πρέπει να λησμονείται πως κάθε γυναίκα έχει διαφορετική ευαισθησία στα σημεία του σώματός της με τις ερωτογενείς περιοχές να διαφέρουν. Αξίζει λοιπόν να αφιερωθεί χρόνος, ο οποίος θα είναι πολύτιμος, μαζί με τον σύντροφό σας για να εξερεύνηση του σώματός σας κατά τη σεξουαλική πράξη, ούτως ώστε να ανακαλύψετε τις περιοχές που σας διεγείρουν ακόμα περισσότερο και να μεγιστοποιήσετε την απόλαυση σε μελλοντικές ερωτικές επαφές.\nΣε ό,τι αφορά τους άνδρες η κυριότερη διαφορά ανάμεσα στο ανδρικό και το γυναικείο σώμα, ως προς τις ερωτογενείς ζώνες είναι πως οι άνδρες δεν επιθυμούν τη διέγερση σε όλο τους το σώμα αλλά η ικανοποίησή τους επέρχεται κατά κύριο λόγο μέσα από τη διέγερση των γεννητικών τους οργάνων. Από την άλλη μεριά ο λαιμός, το στέρνο, οι γλουτοί και η πλάτη (κατά μήκος της σπονδυλικής στήλης) αποτελούν στην πλειονότητα των ανδρών μέρη που η διέγερσή τους αυξάνει την ερωτική ικανοποίηση.\nΠάντως αξίζει να σημειωθεί ότι η κυριότερη ερωτογενής ζώνη και των δύο φύλων είναι μια και είναι κοινή. Πρόκειται για το μυαλό που οδηγεί σε διέγερση μέσω των φαντασιώσεων και των σκέψεών. Μην υποτιμάτε τη δύναμη του νου στην ερωτική επαφή μια και μια σκέψη αρκεί να φουντώσει το πάθος ή να χαθεί ολοκληρωτικά.\nΕκκενώθηκε το μαγαζί Πλούταρχου-Ασλανίδου!\n«Είμαι ΠΑΟΚ και βράζει το αίμα μου»!\nΑνησυχία για τη διασπορά τoυ Covid-19 σε Αθήνα-Θεσσαλονίκη\nΚαμπανάκι κινδύνου από τον καθηγητή λοιμωξιολογίας Νίκο Σύψα


Πάλι εκτός ο Άντιτς - Onsports.gr\nΑλεξάνδρα Λούτση\t10 Φεβρουαρίου 2012, 19:45\nΠάλι εκτός ο Άντιτς\nΟύτε σήμερα (10/02) κατάφερε να προπονηθεί ο Πέρο Άντιτς, γεγονός που προβληματίζει το τεχνικό επιτελείο του Ολυμπιακού.\nΣτον Πειραιά συνεχίζουν σε εντατικό ρυθμό την προετοιμασία τους για το ντέρμπι με τον Παναθηναϊκό, στο ΣΕΦ, αλλά ο Ντούσαν Ίβκοβιτς δεν είχε για δεύτερη διαδοχική ημέρα στη διάθεσή του το Σκοπιανό πάουερ φόργουορντ, που επέστρεψε από την Κωνσταντινούπολη με γαστρεντερίτιδα. Ο Άντιτς θα δοκιμάσει και πάλι να προπονηθεί αύριο (11/02), ακόμα κι αν τα καταφέρει όμως γίνεται κατανοητό πως δεν θα είναι 100% έτοιμος για τον κρίσιμο κυριακάτικο (12/02) αγώνα.\nΑναφορικά με το Βασίλη Σπανούλη, που επίσης ταλαιπωρήθηκε τις προηγούμενες ημέρες από γαστρεντερίτιδα αλλά πολύ πιο ήπιας μορφής, προπονήθηκε σε πιο χαλαρό ρυθμό. Φυσικά, δεν τίθεται θέμα απουσίας του από το ντέρμπι με τον Παναθηναϊκό. Στο πρόγραμμα πήρε κανονικά μέρος και ο Λάζαρος Παπαδόπουλος, που συνέρχεται σιγά σιγά από τον τραυματισμό του στο γόνατο και την εγχείρηση στην οποία υποβλήθηκε πριν από περίπου ενάμιση μήνα, ανεβάζοντας «στροφές» στο ΣΕΦ.


POROSNEWS: Βρέθηκαν οι χορηγοί για την ταμπέλα της Νομαρχίας!!\nΑΝΑΔΗΜΟΣΙΕΥΣΗ ΑΠΟ ΤΗΝ ΚΕΦΑΛΟΝΙΑΠΡΕΣΣ,, ΣΕ ΠΑΡΕΜΒΑΣΗ ΑΠΟ ΤΑ ΠΟΛΙΤΙΚΑ ΜΕΖΕΔΑΚΙΑ!!!\nΕμείς το ξέραμε, αλλά είπαμε να μην καρφώσουμε τα"αδέλφια". Ο "Νομάρχης" Αντιπεριφερειάρχης Σωτήτης Κουρής σήμερα μας ζήτησε να αναλάβουμε την χορηγία της ταμπέλας της πρωην Νομαρχίας γιατί λέει του το είχαμε υποσχθεί http://kefaloniapress.gr/index.php?option=com_content&task=view&id=21032&Itemid=38\nΟμως οι δράστες της χορηγίας μόλις ομολόγησαν ! Τα politika-mezedakia.blogspot.com\nείχαν υποσχεθεί στον "Νομάρχη" Αντιπεριφερειάρχη την χορηγία της ταμπέλας . Και βεβαίως ως βέροι επτανήσιοι , είναι έτοιμοι να αναλάβουν τις ευθύνες τους.\nXμ.. Μόνο μια διευκρίνηση θέλουμε απο τους χορηγούς. Η "Κεφαλονιά" θα γραφτεί με ένα ή με δυο "λ" ; θα είναι ή όχι ασορτί με το Μέγαρο απέναντι;\nΑυτή είναι η ανάληψη ευθύνης από τα πολιτικά μεζεδάκια..\n"ΛΕΦΤΑ ΥΠΑΡΧΟΥΝ" ΠΕΙΤΕ ΜΑΣ ΠΟΣΟ ΚΑΙ ΛΟΓΑΡΙΑΣΜΟ\nΚύριε "ΝΟΜΑΡΧΗ"- ΑΝΤΙΠΕΡΙΦΕΡΕΙΑΡΧΗ , αδίκως γυρεύετε από το kefaloniapress τη χορηγία του για την ταμπέλα του πρώην Νομαρχιακού Μεγάρου. Πρόθεση για να αναλάβουμε το κόστος αντικατάστασης της πινακίδας είχαμε εκφράσει εμείς σε προηγούμενα σχόλια μας εδώ και εδώ.\nΠαρακαλούμε ενημερώστε μας για το ακριβές κόστος της πινακίδας, καθώς και το λογαριασμό τραπέζης προκειμένου εμείς και όσοι από τους αναγνώστες μας προτίθενται, να καταβάλουμε τον όποιο πενιχρό οβολό μας. Ελπίζουμε με τη σειρά μας να μην είναι το ποσό αυτό απαγορευτικό σε τέτοιο βαθμό ώστε να αναγκαστούμε να άρουμε την πρόθεση μας να γίνουμε χορηγοί. Θα θέλαμε μια πινακίδα λυτή και περίτεχνη σαν αυτή που κοσμεί το απέναντι σας κτήριο, αυτό της πρώην τράπεζας της Ελλάδος.\nΣχετικά με τις αιχμές που αφήνετε για την απελθούσα Νομαρχιακή Αρχή , νομίζουμε πως μια απάντηση από πλευράς της κρίνεται τουλάχιστον επιβεβλημένη.\nΕυχαριστούμε για το ειλικρινές ενδιαφέρον και την άμεση απάντηση σας, έστω και αν αυτή δεν έγινε απευθείας αλλά μέσω του φίλιου kefaloniapress.


Δώσαμε την πατρίδα σε έναν ΑΔΙΣΤΑΚΤΟ!\n11/08/2010 - 9:30πμ\nΕξ’ απαλών ονύχων, στην προεκλογική καμπάνια. Πόσο ηθικό, πόσο νόμιμο, πόσο… Ελληνικό είναι που να πάρει, να κάνουμε τα παιδιά μας,….. ΠΡΟΪΟΝ διαφήμισης, είτε τα δικά μας, είτε τα ξένα; Ε, κ. Υπουργέ;Ε, κ. ΠΑΠΑΚΩΝΣΤΑΝΤΙΝΟΥ;Όλα για την εξουσία;\nΔεν θυμάμαι, μέχρι τώρα, κανένα πατέρα-πολιτικό, να “χρησιμοποιεί” κατ’ αυτόν τον τρόπο τα ανήλικα-σχεδόν μωρά-τέκνα του, παίρνοντας-έστω και κατ’ ελάχιστο-το ρίσκο διαταραχής της ψυχικής τους εξέλιξης και υγείας, στο βωμό της δικής του πολιτικής ανέλιξης.\n-Ένας ακόμα λόγος για ν’ ανησυχούν οι Έλληνες για το μέλλον των παιδιών τους, με τον ΠΑΠΑΚΩΝΣΤΑΝΤΙΝΟΥ. ΥΠΟΥΡΓΟ.ΟΙΚΟΝΟΜΙΚΩΝ.\nΤις φωτό τις πήραμε από το\nΠου είχε την ευπρέπεια (καθ’ ότι καθαρός και Έλληνας) να κρύψει τα χαρακτηριστικά των παιδιών.


Νέα δεδομένα στις πτήσεις Ευρώπης - Τι αλλάζει για τους ταξιδιώτες | Economy Today\nΝέα δεδομένα στις πτήσεις Ευρώπης - Τι αλλάζει για τους ταξιδιώτες\nΟ αριθμός των πτήσεων στους ευρωπαϊκούς αιθέρες αυξάνεται διαρκώς και η εναέρια κυκλοφορία θα αυξηθεί κατά 50% τα επόμενα δέκα χρόνια.\nΠώς μπορούμε να διαχειριστούμε αυτή την υπερφόρτωση και να διασφαλίσουμε την ασφάλεια και την άνεση των επιβατών; Η επανάσταση στη διαχείριση της εναέριας κυκλοφορίας έχει ήδη ξεκινήσει.\nΤα εργαλεία και οι στρατηγικές διαχείρισης της εναέριας κυκλοφορίας στην Ευρώπη χρειάζεται να βελτιωθούν, καθώς οι τωρινές εγκαταστάσεις και διαδικασίες δεν μπορούν να ανταποκριθούν στο μελλοντικές απαιτήσεις.\nΜια τεράστια τεχνολογική εξέλιξη πραγματοποιείται αυτή την περίοδο και θα αλλάξει ριζικά όλα αυτά που ξέραμε για τις αεροπορικές πτήσεις.\nΟι καινοτομίες που φέρνει το ευρωπαϊκό ερευνητικό πρότζεκτ SESAR (Single European Sky Air Traffic Management Research programme) έχουν να κάνουν με έναν νέο τρόπο διαχείρισης των πτήσεων, ανάμεσα σε διαφορετικούς εναέριους χώρους καθώς και με νέους πύργους ψηφιακού ελέγχου που μπορεί να διαχειριστούν εξ' αποστάσεως την κυκλοφορία. Ένας από αυτούς βρίσκεται κοντά στο αεροδρόμιο της Βουδαπέστης. Τον τεστάρει η Ουγγρική Υπηρεσία Εναέριας Κυκλοφορίας.\nΟ πρώτος εξ' αποστάσεως πύργος ελέγχου λειτούργησε το 2015 στο αεροδρόμιο Έρνσκελντσβικ της Σουηδίας. Ελέγχεται από ελεγκτές εναέριας κυκλοφορίας που απέχουν 150 χμ από αυτόν. Μετά τη Βουδαπέστη και το Λονδίνο θα υιοθετήσει τέτοιους πύργους που βασίζονται στο πρότζεκτ SESAR.\nΟ Σάμπα Γκέργκελι είναι ανώτερος υπάλληλος στη διαχείριση της εναέριας κυκλοφορίας της Ουγγαρίας:\n«Ψηφιοποιούμε την άμεση οπτική επαφή του ελεγκτή και με τη βοήθεια καμερών μπορούμε να παρατηρήσουμε καλύτερα τους στόχους που πρέπει να παρακολουθεί ο ελεγκτής. Σταθερές και κινητές κάμερες μπορούν να ανιχνεύουν αυτόματα τις κινήσεις των αεροπλάνων αλλά και των επίγειων οχημάτων«.\nΣε αυτό τον κόμβο προσομοίωσης, εικονικοί πιλότοι και ελεγκτές εναέριας κυκλοφορίας δοκιμάζουν τα νέα συστήματα διαχείρισης πτήσεων. Σήμερα ο εναέριος χώρος διαιρείται σε πολλούς τομείς και κάθε ελεγκτής επιτηρεί ένα μέρος του, από το οποίο περνούν πολλές πτήσεις.\nΣτο μέλλον, οι ελεγκτές θα παρακολουθούν μερικά αεροπλάνα καθ' όλη τη διάρκεια της πτήσης τους και οι πιλότοι δεν θα περιορίζονται από τις αλλαγές στον έλεγχο εναέριας κυκλοφορίας, όταν περνούν στον εναέριο χώρο κάποιου κράτους.\n«Ο στόχος της προσομοίωσης που κάνουμε εδώ είναι να διερευνήσουμε πώς θα βρούμε έναν διαφορετικό τρόπο για να βελτιώσουμε τον έλεγχο της εναέριας κυκλοφορίας και να μην διαιρούμε τον αιθέρα σε μικρούς, διαφορετικούς τομείς, εξαιτίας της αύξησης των πτήσεων. Με αυτόν τον τρόπο όλοι οι ελεγκτές μπορούν να δουλέψουν σε έναν τεράστιο κοινό εναέριο χώρο, που στην περίπτωση εδώ είναι ο ουγγρικός εναέριος χώρος» τονίζει η Ολίβια Νούνεζ ειδική σε θέματα εναέριας κυκλοφορίας, στο πρότζεκτ SESAR.\nΠαράλληλα, γίνεται και μια μελέτη από ειδικούς για τον αντίκτυπο που θα έχουν οι εξελίξεις αυτές σε όσους εμπλέκονται. Δηλαδή πώς θα αντιδράσουν και αν θα μπορέσουν να προσαρμοστούν οι ελεγκτές:\n«Για μένα, ένα από τα μεγαλύτερα πλεονεκτήματα του νέου συστήματος είναι ότι η δουλειά μας δεν θα υπερβαίνει τον όγκο που μπορούμε να διαχειριστούμε, ούτε θα πέφτει κάτω από το όριο, όπου μπορούμε να χάσουμε την συγκέντρωσή μας» επισημαίνει ο Ούγγρος ελεγκτής εναέριας κυκλοφορίας, Πέτερ Ζάμπο.\nΗ εφαρμογή του συστήματος SESAR αναμένεται να έχει πολλαπλές συνέπειες στην αεροπλοΐα και την αεροπορική βιομηχανία. Θα μειώσει το λειτουργικό κόστος και τις εκπομπές CO2 και δεν θα υπάρχουν πλέον τόσες καθυστερήσεις και ματαιώσεις πτήσεων, ιδίως το καλοκαίρι.\nΠοια θα είναι όμως τα οφέλη για τους επιβάτες;\n«Θα αυξηθεί η ασφάλεια των πτήσεων, καθώς οι ελεγκτές εναέριας κυκλοφορίας θα έχουν περισσότερες πληροφορίες και πιο ακριβή οπτικά δεδομένα. Χάρις σ' αυτές τις τεχνολογίες, θα μπορούν να ενταχθούν μικρότερα αεροδρόμια στο δίκτυο ευρωπαϊκών αεροδρομίων. Αυτό σημαίνει περισσότερες δυνατότητες αεροπορικών διαδρομών για τους επιβάτες, όσον αφορά στην κινητικότητα και τη συνδεσιμότητα αεροδρομίων» υπογραμμίζει ο Σάμπα Γκέργκελι, ανώτερος υπάλληλος στη διαχείριση της εναέριας κυκλοφορίας της Ουγγαρίας.\nΗ διαδικασία εκσυγχρονισμού έχει αρχίσει να υλοποιείται σταδιακά σε όλη την Ευρώπη. Η πλήρης ανάπτυξη του νέου συστήματος αναμένεται μέχρι το 2024.\nCyprus Airways και Blue Air ενώνουν δυνάμεις


ΔΕΣΦΑ: "Σοβιετικό" παζάρι - Αποσύρεται από το διαγωνισμό η Sintez - βασικός διεκδικητής η Αζέρικη Soccar - ΤΟ ΚΕΡΔΟΣ:\nHome » »Unlabelled » ΔΕΣΦΑ: "Σοβιετικό" παζάρι - Αποσύρεται από το διαγωνισμό η Sintez - βασικός διεκδικητής η Αζέρικη Soccar\nΔΕΣΦΑ: "Σοβιετικό" παζάρι - Αποσύρεται από το διαγωνισμό η Sintez - βασικός διεκδικητής η Αζέρικη Soccar\nΗ ρωσική ενεργειακή εταιρία Sintez δεν θα υποβάλει δεσμευτική προσφορά για την απόκτηση της ΔΕΣΦΑ, με την αζέρικη SOCAR να αναδεικνύεται ως ο μοναδικός βασικός παίκτης στο διαγωνισμό ιδιωτικοποίησης της εταιρίας, είπαν πηγές την Δευτέρα.\n"Η Sintez έχει αποσυρθεί από την υποβολή προσφορών", είπε στο Reuters αξιωματούχος κοντά στην εταιρία. Δύο Έλληνες αξιωματούχοι που συμμετέχουν στη διαδικασία ιδιωτικοποίησης επιβεβαίωσαν την εξέλιξη αυτή.\nΟ ελληνοτσεχικός όμιλος PPF-Τέρνα , ο τρίτος πιθανός μνηστήρας, δεν αναμένεται επίσης να υποβάλει προσφορά, είπε στο Reuters άλλη πηγή κοντά στη διαδικασία.\nΗ προθεσμία για την υποβολή δεσμευτικών προσφορών για τη ΔΕΣΦΑ και τη μητρική της, τη ΔΕΠΑ, λήγει στις 13:00. Ο ρωσικός ενεργειακός κολοσσός Gazprom είναι η μόνη μεγάλη εταιρία που αναμένεται να καταθέσει προσφορά για τη ΔΕΠΑ. Εκεί ωστόσο ακόμα και την τελευταί κυριολεκτικά στιγμή ένα σκληρό παζάρι είναι σε εξέλιξη. Από τη μια μπαίνει το τίμημα για την απόκτηση της ΔΕΠΑ , κι από την άλλη οι τιμές του φυσικού αερίου που δίνει η ρωσική εταιρεία στην Ελλάδα.\nΣτο μεταξύ όπως δήλωσε ο ίδιος ο Αλεξάντερ Μεντβέντεφ και μεταδίδει το Βήμα, το νούμερο 2 της Gazprom σε συνέντευξη τύπου στη Μόσχα η ρωσική εταιρεία πουλάει στην Ελλάδα το φυσικό αέριο κατά 30% ακριβότερα από ό,τι στις άλλες ευρωπαϊκές χώρες.


Φιλαδέλφεια Σίξερς-Μπρούκλιν Νετς: Ευκαιρία για να το γυρίσει - stoiximaview.gr\nΦιλαδέλφεια Σίξερς-Μπρούκλιν Νετς: Ευκαιρία για να το γυρίσει\nΟ Τόλης Λεούσης γράφει για το Φιλαδέλφεια Σίξερς-Μπρούκλιν Νετς και εξηγεί τι πρέπει να αλλάξει για την ομάδα των γηπεδούχων στον δεύτερο αγώνα της σειράς.\nΦιλαδέλφεια Σίξερς-Μπρούκλιν Νετς (03:00): Δεν ήταν καλή η τελευταία μας αντάμωση εδώ μέσα. Ο Ολυμπιακός ξεπέρασε τις τις προσδοκίες μου και παρά τα προβλήματα του διέλυσε τον ΠΑΟΚ στο ΣΕΦ και μας πήγε στον κουβά. Έτσι είναι το στοίχημα δεν μπορούν να κάνουμε αλλιώς και οφείλουμε να πάμε παρακάτω. Το έχουμε μάθει εξάλλου με τα προγνωστικά στοιχήματος που δίνουμε τόσο καιρό εδώ και αυτό είναι το μότο μας όσο ασχολούμαστε με τη συγκεκριμένη μπασκετική στήλη. Καθότι καθημερινή και χωρίς Ευρωλίγκα το ενδιαφέρον στρέφεται στο ΝΒΑ.\nΦιλαδέλφεια Σίξερς-Μπρούκλιν Νετς (03:00): στο πρώτο παιχνίδι ολα πήγαν στραβά για τους Φιλαδέλφεια Σίξερς. Τι να τους κάνουν τους πόντους του Μπατλερ όταν ο Ράσελ και η παρέα του διέλυσε κάθε αμυντικό πλάνο των γηπεδούχων. Το Break λοιπόν στη σειρά είναι γεγονός και πρέπει πλέον οι Σίξερς να αντιδράσουν. Υπήρξαν πολλά Παρατράγουδα στο πρώτο παιχνίδι που έχουνε ως ένα σημείο λειτουργήσει αρνητικά για την ομάδα της Φιλαδέλφεια. Αρχικά Το περιστατικό του Εμπιντ με τον Τζόνσον και το κινητό στον πάγκο και στη συνέχεια ο τσακωμός του σίμονς με τον Μπάτλερ στα αποδυτήρια είναι σίγουρα δύο συμβάντα τα οποία θα μπορούσες να διαταράξουν τις ισορροπίες των γηπεδούχων. Όπως και να έχει δεν μπορώ να πιστέψω ότι οι Μπρούκλιν Νετς θα κάνουν το 2-0 στη σειρά και θα επιστρέψουν στην έδρα τους ώστε να τελειώσουν με συνοπτικές διαδικασίες τους Σίξερς.\nΦιλαδέλφεια Σίξερς-Μπρούκλιν Νετς (03:00): Πάμε στοίχημα λοιπόν; Θεωρώ ότι είναι η σειρά της ομάδας του Εμπιντ. Πρέπει να βγει μπροστά και να πάρει το αποτέλεσμα που θα ισοφαρίσει τη σειρά. Θα ρισκάρω λοιπόν με το 1ημ/1τελ με το 1.57 της Stoiximan να καλύπτει τις φιλοδοξίες μου.


To patch 9.4 έφερε nerfs για Urgot, Yasuo και Lucian\nΚαι μάλλον δεν θα υπάρξουν παράπονα.\nΗ τελευταία ενημέρωση του League of Legends δεν είναι η μεγαλύτερη ή η σημαντικότερη όλων των εποχών, ωστόσο θα… “τσεκουριάσει” αρκετούς δημοφιλείς ήρωες.\nΣημαντικά nerfs σε έναν από τους πιο dominant top laners, τον Urgot που που είδε το κόστος του Corrosive Charge να κοστίζει πλέον 80 mana (από 60). Κάτι ανάλογο θα συμβεί και στο Purge με το shield να αποδυναμώνεται στα τρία πρώτα ranks. Περνάμε όμως σε αυτό που θέλουν να διαβάσουν οι περισσότεροι.\nΛίγο μετά τα buffs στα crit items η Riot Games αποφάσισε να ρίξει το base attack damage του Yasuo (3 πόντους), ενώ το critical strike του Steel Tempest έπεσε στο 60%. Όσον αφορά το Lucian το mana cost του Ardent Blaze ανεβαίνει στα 70 mana (από τα 50), ενώ η base damage του μειώθηκε σε όλα τα ranks.\nΣτην λίστα των nerfαρισμένων και ο τελευταίος champion του League of Legends, ο Sylas. Τα Chain Lash και Kingslayer έγιναν ελαφρώς πιο αδύναμα. Αν θέλετε να δείτε όλα όσα μας φέρνει το patch 9.4 πατήστε εδώ.


Επιλογές σπουδών σε πολλές ευρωπαϊκές χώρες\nΑρχική Ειδήσεις Άρθρα Επιλογές σπουδών σε πολλές ευρωπαϊκές χώρες\nApril 25, 2021 - 3:56 pm\nΣτις πρώτες επιλογές των Κυπρίων το Πανεπιστήμιο Κύπρου και το ΤΕΠΑΚ\nΤο τέλος της σχολικής χρονιάς είναι αρκετά κοντά, αφού ουσιαστικά με το κλείσιμο των σχολείων μας για τις διακοπές του Πάσχα, τα παιδιά θα αρχίσουν να προετοιμάζονται για τις τελικές τους εξετάσεις. Αυτό είναι ιδιαίτερα σημαντικό για τα παιδιά που είναι στη Γ’ Λυκείου ή στην Τεχνική Σχολή, αφού θα καλεστούν να εξεταστούν και να διεκδικήσουν θέση στα ακαδημαϊκά ιδρύματα τόσο της Κύπρου όσο και της Ελλάδας. Μια διαδικασία ιδιαίτερα επίπονη, η οποία δεν περιορίζεται στους μαθητές, αλλά έχει επίδραση σε όλη την οικογένεια και ιδιαίτερα για τους γονείς. Για το κόστος τής δήθεν δωρεάν παιδείας δεν θα μιλήσουμε τώρα, γιατί είναι ένα άλλο τεράστιο θέμα και δεν είναι αυτός ο σκοπός της παρέμβασης.\nΗ διεκδίκηση θέσης μέσα από τις εξετάσεις, πέραν του ότι είναι εκ της φύσεώς της αρκετά δύσκολη και ανταγωνιστική, έχει καταστεί ιδιαίτερα ψυχοφθόρα για τους τελειόφοιτους μαθητές μας, αφού ουσιαστικά από το μέσο της Β΄ τάξης δεν έχουν κάνει μαθήματα με φυσική παρουσία. Τα μαθήματα μέσω του διαδικτύου, όσο και αν κατάφεραν να κρατήσουν τους μαθητές και καθηγητές σε επαφή, δεν μπορούν σε καμιά περίπτωση να αναπληρώσουν τη φυσική παρουσία. Όσοι από εμάς έχουμε εμπλακεί στην όλη διαδικασία, γνωρίζουμε και κατανοούμε τις πρακτικές δυσκολίες, το ψυχοφθόρο της διαδικασίας, καθώς και τη σοβαρή έλλειψη επικοινωνίας, στοιχείο ιδιαίτερα σημαντικό για την εκπαίδευση.\nΟι τελειόφοιτοι έχουν αυτή τη στιγμή μπροστά τους μια τεράστια επιλογή ακαδημαϊκών ιδρυμάτων για να ξεκινήσουν τις σπουδές τους και αυτό θα πρέπει να αξιολογηθεί ανάλογα τόσο από τους ίδιους όσο και από τους γονείς, οι οποίοι στο τέλος της ημέρας θα καλεστούν να στηρίξουν τα παιδιά τους όσον αφορά το οικονομικό μέρος. Επίσης, σε αυτή τη διαδικασία θα πρέπει να αναφερθεί ότι η συνεχιζόμενη εξέλιξη της πανδημίας έχει δημιουργήσει νέα δεδομένα, τα οποία θα πρέπει επίσης να ληφθούν υπόψιν κατά τη διαδικασία λήψης απόφασης για το πού θα πάει ένας μαθητής να σπουδάσει. Η κατάσταση στην Ευρώπη είναι όντως ρευστή και κανείς δεν μπορεί να προβλέψει το πώς θα είναι η κατάσταση τον Σεπτέμβρη όταν θα ξεκινήσουν τα μαθήματα, οπότε αυτό επηρεάζει τις αποφάσεις.\nΟι υποψήφιοι φοιτητές και οι οικογένειές τους θα πρέπει να έχουν ούτως ή άλλως εναλλακτικές επιλογές, ειδικά εάν η πρώτη τους επιλογή είναι το Πανεπιστήμιο Κύπρου ή το ΤΕΠΑΚ. Αυτό αποκτά ιδιαίτερη σημασία κατά την παρούσα περίοδο, αφού η πανδημία είναι σίγουρο ότι θα αυξήσει κατακόρυφα το ενδιαφέρον, άρα και τον ανταγωνισμό, για εισδοχή σε ένα από τα δύο κρατικά μας πανεπιστήμια. Το γεγονός ότι υπάρχουν προφανείς ελλείψεις σε αρκετούς μαθητές λόγω της διαδικτυακής εκπαίδευσης, κάνει αυτόν τον ανταγωνισμό ακόμα πιο περίπλοκο, αφού κανείς δεν μπορεί να προβλέψει πώς θα ανταποκριθούν οι μαθητές, ιδιαίτερα αυτοί που ήταν σε υψηλό επίπεδο.\nΟι μαθητές και οι οικογένειές τους θα πρέπει να κατανοήσουν ότι η πρόσβαση στα κρατικά μας πανεπιστήμια δεν είναι δεδομένη. Από την άλλη, η μη πρόσβαση δεν είναι το τέλος του κόσμου, αφού υπάρχουν μια σειρά από άλλες εξαιρετικές επιλογές, οι οποίες θα πρέπει να αξιολογηθούν εκ των προτέρων για να είναι προετοιμασμένοι για ένα τέτοιο ενδεχόμενο. Η έξοδος της Βρετανίας από την Ευρωπαϊκή Ένωση και η παράλληλη απόσυρση του φοιτητικού δανείου από την κυβέρνηση της χώρας για τους Ευρωπαίους φοιτητές έχει δημιουργήσει κάποια αρνητικά δεδομένα. Όμως η Βρετανία παραμένει ένας εξαιρετικός προορισμός, ιδιαίτερα για αυτούς που μπορούν να επενδύσουν οικονομικά σε αυτό. Το γεγονός ότι η φοίτηση είναι τριετής, καθώς και οι προοπτικές εργοδότησης, εξισορροπούν σε μεγάλο βαθμό τα όποια αρνητικά. Η Ιρλανδία, με την τεράστια εμπειρία και τα εξαιρετικά χαμηλά δίδακτρα, αποτελεί επίσης μια ποιοτική επιλογή με τεράστιες προοπτικές. Επίσης, η Ολλανδία παρέχει μια τεράστια σειρά από προγράμματα στην αγγλική γλώσσα και σε συνάρτηση με το εξαιρετικό επίπεδο, την τεχνογνωσία και τα χαμηλά δίδακτρα μπορεί να δώσει εναλλακτικές επιλογές.\nΟι μαθητές και οι οικογένειές τους θα πρέπει να είναι έτοιμοι και ανοικτοί για κάθε ενδεχόμενο και επιλογή. Η εκ των προτέρων αξιολόγηση των επιλογών αυτών είναι ό,τι πιο σημαντικό και αυτό θα πρέπει να ληφθεί υπόψιν. Το θετικό είναι ότι οι επιλογές εντός της Ένωσης όχι απλά είναι υπαρκτές, αλλά κυρίως είναι πολλές.\nΠροηγούμενο άρθροΌλοι ”διψάνε”\nΕπόμενο άρθροΠενταμερής: Μεταβαίνει στην Άγκυρα για συνάντηση με Ερντογάν ο Τατάρ


Ημαθία - Ι. Μονή Καλλίπετρας: Το απίστευτο «κατηγορητήριο» της δίωξης του π. Παλαμά – Όλα τα στοιχεία της πλεκτάνης (βίντεο) - Verianet\nΤον Ιούλιο του 2015 κάποιος πολίτης, ο Ιωάννης Κυριλίδης, φέρεται ότι εκχέρσωσε μόνος του δασική έκταση δύο στρεμμάτων κάπου στην παρόχθια περιοχή του Αλιάκμονα, στη Ράχη Ημαθίας. Από την φερόμενη εκχέρσωση – σε σημείο που δεν προσδιορίζεται επακριβώς – αποκόμισε ποσότητα καυσόξυλων βάρους 200 κιλών περίπου.\nΚατά την τέλεση της πράξης του έγινε αντιληπτός από διερχόμενο περιπατητή ο οποίος ρώτησε τον Ιωάννη Κυριλίδη τι θα τα κάνει τα καυσόξυλα και ο «δράστης» απάντησε ότι θα τα πουλήσει για να πάρει λεφτά…\nΜε αυτό το κατηγορητήριο ξεκίνησε η εξαιρετικά περίεργη δικαστική δίωξη σε βάρος του ηγούμενου της Ι.Μ Καλλίπετρας, π. Παλαμά.\nΟ φερόμενος ως «δράστης» με το όνομα Ιωάννης Κυριλίδης και ο ηγούμενος της Ι. Μονής π. Παλαμάς είναι ένα και το αυτό πρόσωπο!!! Ιωάννης Κυριλίδης είναι το κοσμικό ονοματεπώνυμο του π. Παλαμά.\nΟ περιφερόμενος στην περιοχή περιπατητής και μάρτυρας στο δικαστήριο, ο οποίος κατέλαβε τον «δράστη» κατά τη διάρκεια της τέλεσης της κακουργηματικής πράξης του, αναγνώρισε στο πρόσωπό του όχι τον ιερομόναχο π. Παλαμά, αλλά κατά την τυχαία συνάντησή τους, γνώριζε το κοσμικό του ονοματεπώνυμο!!!\nΌμως τα «παράδοξα» δεν τελειώνουν εδώ. Μετά την καταγγελία σε βάρος του «δράστη» ασκήθηκε δικαστική δίωξη. Με την εξής απίστευτη χρονική σειρά: Η καταγγελία φέρει ημερομηνία προγενέστερη από την τέλεση της καταγγελλόμενης πράξης!!!\nΔηλαδή η καταγγελία για την τέλεση του αδικήματος έγινε δυο βδομάδες πριν από την ημερομηνία που τελέστηκε η φερόμενη παράνομη πράξη!!!\nΌλα αυτά τα απίστευτα όχι μόνο δεν προκάλεσαν την φυσιολογική αντίδραση της δικαιοσύνης για τη διερεύνηση της πασιφανούς πλεκτάνης, αλλά έγιναν αποδεκτά ως ένα πραγματικό κατηγορητήριο το οποίο μάλιστα «διευρύνθηκε» και με άλλες κατηγορίες!\nΔεν είναι καθόλου τυχαίο το γεγονός ότι από την έναρξη της δικαστικής δίωξης, τα καταγγελλόμενα ως παράνομες πράξεις αποσυνδέονται από την πραγματικότητα. Πουθενά δεν αναφέρεται η Ι. Μονή και ως «δράστης» παρουσιάζεται όχι ο ηγούμενος της, αλλά κάποιος πολίτης που προβαίνει σε παράνομες πράξεις. Ο λόγος είναι απλός: Η δίωξη έχει στόχο να πλήξει προσωπικά τον διωκόμενο με τέτοιον τρόπο ώστε οι συνέπειες της δικαστικής δίωξης να μην έχουν καμιά επίπτωση στην περιουσία της Ι. Μονής, ούτε στην Ι.Μητρόπολη Βεροίας και Ναούσης στην οποία ανήκει η Ι. Μονή, ούτε στο χώρο της Εκκλησίας γενικότερα.\nΕίναι προφανής ο στόχος του ορατού δια γυμνού οφθαλμού, ψευδούς κατηγορητηρίου. Μόνο που ο εμπνευστής και ο συντάκτης του ήταν αρκετά απρόσεκτος έως αφελής.\nΌπως προαναφέρεται, η καταγγελία για την τέλεση της υποτιθέμενης παράνομης πράξης έγινε πριν την ημερομηνία που αναφέρεται ότι έγινε η παράνομη πράξη!!! Δηλαδή καταγγέλθηκε μια παράνομη πράξη πριν καν συντελεσθεί!!!\nΤην υποτιθέμενη ημέρα που ο ιδιαίτερα δυναμικός και παραγωγικός Ιωάννης Κυριλίδης κατόρθωνε να εκχερσώσει μόνος του δασική έκταση δυο στρεμμάτων, αποκομίζοντας ποσότητα καυσόξυλων βάρους 200 κιλών περίπου, τα οποία ομολόγησε σε διερχόμενο περπατητή ότι σκόπευε να τα πουλήσει για να βγάλει λεφτά, ο π. Παλαμάς (το ίδιο πρόσωπο δηλαδή) βρισκόταν στη Θεσσαλονίκη δίνοντας διάλεξη σε μεταπτυχιακούς φοιτητες.\nΤην περίοδο εκείνη βρίσκονταν σε κατάσταση ανάρρωσης από χειρουργική επέμβαση στην οποία είχε υποβληθεί. Μάλλον δεν είναι εύκολο, ακόμη και για έναν έμπειρο σε δασικές εργασίες, σκληροτράχηλο υλοτόμο, να εκχερσώσει μόνος του δύο στρέμματα δασική έκταση, ευρισκόμενος σε μετεγχειρητική περίοδο ανάρρωσης.\nΗ απίστευτη αυτή υπόθεση κρίθηκε ότι έχει «αντικειμενική υπόσταση» και οδηγήθηκε στο ακροατήριο.\nΕκεί πρωτόδικα, η εισαγγελέας έδρας πρότεινε την αθώωση του κατηγορουμένου. Με την πρόταση της εισαγγελέως συντάχθηκε και η πρόεδρος του δικαστηρίου, αλλά ο κατηγορούμενος κρίθηκε ένοχος κατά πλειοψηφία, αφού οι πάρεδροι είχαν αντίθετη άποψη!!!\nΗ υπόθεση οδηγήθηκε σε εκδίκαση της σε δεύτερο βαθμό, αλλά ταυτόχρονα «γέννησε» και νέα κατηγορητήρια. Αυτή τη φορά τα «αδικήματα» αφορούν τον ελαιώνα της Ι. Μονής.\nΤα μικρής ηλικίας ελαιόδεντρα κρίθηκε ότι φυτεύτηκαν παράνομα, όπως επίσης κρίθηκε παράνομη η από ετών περίφραξη του ελαιώνα. Οι «παράνομες» αυτές πράξεις αποδόθηκαν στον …. Ιωάννη Κυριλίδη «στοιχειοθετώντας» κατηγορητήριο σε βαθμό κακουργήματος για καταπάτηση δημόσιας έκτασης!!!\nΜαρτυρικές καταθέσεις κατοίκων του χωριού Ράχη που τόνιζαν ότι η υφιστάμενη κατάσταση προϋπήρχε και ότι οι ίδιοι φρόντιζαν την Ι. Μονή και τον περιβάλλοντα χώρο, πολλά χρόνια πριν εγκατασταθούν εκεί ιερομόναχοι, δεν έπεισαν το δικαστήριο.\nΣύμφωνα με το κατηγορητήριο, φέρεται ότι στην περιοχή περιφέρεται κάποιος Ιωάννης Κυριλίδης ο οποίος προβαίνει σε παράνομες πράξεις ή αποδίδονται σε αυτόν παράνομες πράξεις ακόμη και κατά φαντασία!\nΗ απίστευτη αυτή υπόθεση που κανονικά δεν θα έπρεπε να φτάσει καν στο ακροατήριο, καθώς τα στοιχεία του κατηγορητηρίου είναι σαθρά και εμφανώς προϊόντα κακόβουλης φαντασίας, σέρνεται εδώ και έξη χρόνια και μάλιστα με δικαστήρια σε βαθμό κακουργήματος!!!\nΕντύπωση προκαλεί επίσης το γεγονός ότι την εποχή που ξεκίνησε να εξυφαίνεται το εμφανώς ανυπόστατο και ψευδές κατηγορητήριο, εισαγγελέας στη Βέροια ήταν κάποιος δικαστικός ιδιαίτερα θεοσεβούμενος ο οποίο πολύ συχνά έσπευδε να εκφράσει την βαθειά του πίστη σε Ιερούς χώρους. Είχε όλη τη δυνατότητα να πληροφορηθεί – ακόμη και επιτόπου – τα πραγματικά γεγονότα ή την ανυπαρξία των καταγγελλομένων γεγονότων.\nΠριν λίγες μέρες έλαβε τέλος ακόμη ένας δικαστικός Γολγοθάς της υπόθεσης, με την αθώωση του ηγούμενου της Ι. Μονής από το Μεικτό Κακουργιοδικείο Θεσσαλονίκης.\nΣτις 16 Νοεμβρίου έχει προσδιοριστεί η τελευταία δίκη της απίστευτης αυτής ιστορίας.\nΒίντεο το ιστορικό της υπόθεσης – π. Παλαμάς – Ηγούμενος της Ι. Μονής Καλλίπετρας στη Ράχη Ημαθίας


ADVENDURE - Olympus Marathon, παρελθόν, παρόν και μέλλον\nOlympus Marathon, παρελθόν, παρόν και μέλλον Κύριο\nΑπό\tΤάκης Τσογκαράκης 22 Φεβ 2017\n[Advendure]: Το μεγάλο και χαρμόσυνο νέο για το άθλημα τις τελευταίες μέρες του 2016 ήταν φυσικά το γεγονός της ένταξης του Olympus Marathon στο κυρίως καλεντάρι της παγκοσμίου φήμης σειράς Skyrunner® World Series. Πότε ξεκίνησε να μπολιάζεται η ιδέα για την ένταξη του αγώνα στο συγκεκριμένο πρωτάθλημα; Μπορείτε να μας αναφέρετε τους λόγους για τους οποίους έγιναν οι ενέργειες ως προς αυτή την κατεύθυνση; Τι παραπάνω περιμένετε πως θα προσφέρει στην διοργάνωση;\n[Λ. Νίκα]: Ομολογουμένως το χαρμόσυνο γεγονός της ένταξης του Olympus Marathon 2017 στο καλεντάρι του Skyrunner® World Series μας έκανε κυριολεκτικά να πετάμε στα σύννεφα. Η συμμετοχή ενός ελληνικού αγώνα στην παγκόσμια αυτή διοργάνωση μας δημιουργεί αυξημένη ευθύνη ως προς την ποιοτική αναβάθμιση της διοργάνωσης και επωμιζόμαστε το βάρος της εκπροσώπησης της χώρας μας στο διεθνές στερέωμα των αγώνων του ορεινού τρεξίματος. Η ιδέα της συμμετοχής άρχισε να συζητείται από το 2012, δειλά στην αρχή και επανερχόταν κάθε φορά ως πρόταση-στόχος στις συνεδριάσεις του Δ.Σ. ή στις Γενικές Συνελεύσεις. Η πραγματικότητα όμως της οικονομικής στενότητας της διοργάνωσης παρέπεμπε την όλη αυτή επιδίωξη στις καλένδες. Η αγαστή μας συνεργασία όμως με το κατάστημα RUNNER STORE μας έδωσε το έναυσμα να αξιοποιήσουμε την εξέχουσα αυτή δυνατότητα και να σταθούμε επί ίσοις όροις δίπλα σε παγκοσμίου φήμης διοργανώσεις όπως οι: Yading Skyrun (Κίνα), Marathon Alpina Zegana (Ισπανία), Dolomites Skyrace (Ιταλία), Skyrace Comapedrosa (Ανδόρα), The Rut 28k (ΗΠΑ) κ.ά.\nΚαταλαβαίνετε λοιπόν πως η εξωστρέφεια της εταιρίας «Μαραθώνιος Ολύμπου» να ανοίξει τη διεθνή διοργάνωση του ΟΜ 2017 ακόμα περισσότερο, η αγάπη-στήριξη των συμμετεχόντων αθλητών αλλά και η οργανωτική σταθερότητα που εδράζεται στις οργανωμένες εθελοντικές ομάδες όπως οι Σαμαρείτες του Ελληνικού Ερυθρού Σταυρού του τμήματος Κατερίνης, ο Σύλλογος Ραδιοερασιτεχνών Πιερίας κ.ά. αλλά και στους εκατοντάδες μεμονωμένους εθελοντές και φίλους μας έδωσε τη δύναμη να τολμήσουμε. Θα πρέπει σε αυτό το σημείο να αναφέρω και τη σταθερή στήριξη του Δήμου Δίου-Ολύμπου και της Περιφερειακής Ενότητας Πιερίας ως συνδιοργανωτές του ΟΜ τα τελευταία τρία χρόνια.\nΤα οφέλη λοιπόν από αυτό το εγχείρημα είναι πολλαπλά και πολυεπίπεδα. Και όσον αφορά στη διοργάνωση και ως προς την προβολή του Ολύμπου, της περιοχής που βρίσκεται στην καρδιά της Μακεδονίας αλλά και της χώρας μας γενικότερα. Προσβλέπουμε κυρίως στην αναγνωρισιμότητα του ΟΜ διεθνώς, του μυθικού ορεινού όγκου, του Ολύμπου, και στην προσέλκυση πολλών ξένων αθλητών και αθλητριών. Δίνεται επίσης η δυνατότητα σε Έλληνες αθλητές να συναγωνιστούν σε ένα κλίμα διεθνούς ανταγωνισμού και να συναναστραφούν με επιφανείς αθλητές από όλα τα μήκη και τα πλάτη της γης. Φιλοδοξούμε επίσης οι συμμετέχοντες ξένοι αθλητές να βιώσουν μια διοργάνωση που στέκεται επάξια στο διεθνές περιβάλλον και να αποτελέσουν τους μελλοντικούς πρέσβεις καλής θέλησης όχι μόνο για τον ΟΜ αλλά και για τη χώρα και τον λαό μας.\n[Advendure]: Ποια ήταν η διαδικασία ένταξης στο Πρωτάθλημα της ISF και πόσο δύσκολο ήταν αυτό να επιτευχθεί;\n[Α. Μακρόπουλος]: Κάθε Σεπτέμβριο, τα μέλη της ISF που αποτελούν τα National Skyrunning Associations προτείνουν στη διοργανώτρια εταιρεία του Παγκόσμιου Πρωταθλήματος "Skyman", αγώνες που έχουν τις προϋποθέσεις να διακριθούν στα διεθνή calendars της ISF και διαπραγματεύονται την τελική ένταξή τους. Η Hellenic Skyrunning Association διεκδικεί την πρόκριση του Olympus Marathon από το 2012 και φέτος με τις συντονισμένες προσπάθειες όλων των εμπλεκόμενων φορέων καταφέραμε να γίνουμε μέρος αυτής της μεγάλης γιορτής! Να σημειώσουμε ότι ο Olmpus Marathon προκρίθηκε να μπει στο διεθνές calendar της ISF ανάμεσα από πολύ καταξιωμένους αγώνες όπως το Mont Blanc, και το Livigno. Ετσι από φέτος θα έχουμε την χαρά να φιλοξενήσουμε στον Olympus Marathon 2017, 15 ελίτ αθλητές σύμφωνα με την κατάταξη που θα έχει διαμορφωθεί στο Παγκόσμιο Πρωτάθλημα "Skyman" ενώ θεσπίζονται και χρηματικά έπαθλα για τους πρώτους 10 Άνδρες καθώς και τις πρώτες 5 Γυναίκες.\n[Advendure]: Ποιες είναι οι φιλοδοξίες σας σχετικά με τον αγώνα από εδώ και στο μέλλον; Ποιο είναι το όραμά σας;\n[Λ. Νίκα]: Πρώτιστη και σταθερή φιλοδοξία μας είναι να διοργανώνουμε κάθε χρόνο τους θεσπισμένους αγώνες μας (Olympus Marathon, Ολύμπια Μονοπάτια, Olympus mini, Olympus Junior, Olympus Kids, Χειμωνιάτικος Ενιπέας και Melindra trail) πιο ασφαλείς για τους φιλοξενούμενους αθλητές και τις αθλήτριες που κάθε χρόνο μας τιμούν με την παρουσία τους. Γι’ αυτό σε κάθε διοργάνωση παρέχεται ατομική ασφάλιση σε κάθε πιθανό ατύχημα αλλά και πρώτες βοήθειες από εξειδικευμένη ομάδα που πλαισιώνεται από γιατρούς με επάρκεια υγειονομικού και φαρμακευτικού υλικού όπως επίσης και ασθενοφόρο.\nΔεύτερη επιδίωξη αλλά καθόλου αμελητέα είναι η κάθε μας διοργάνωση να αφήνει τη διαδρομή σε καλύτερη κατάσταση από ότι την παρέλαβε. Συντηρούμε τα μονοπάτια μετά τις φθορές που υπόκεινται από το πέρασμα του χειμώνα και της ταχύτατης και οργιώδους βλάστησης της άνοιξης μετά από τη γνωμοδότηση του Φορέα Διαχείρισης του Ολύμπου. Σηματοδοτούμε επίσης τους αγώνες μας με κινητές πινακίδες και κορδέλες έργου, ώστε να απομακρύνονται εύκολα μετά από κάθε διοργάνωση και να αφήνουν το δάσος πεντακάθαρο. Κάναμε λάθη παλαιότερα και χρησιμοποιούσαμε σπρέι, όμως το αισθητικό αποτέλεσμα δεν μας άρεσε και το οικολογικό αποτύπωμα ήταν βαρύ. Από τα λάθη μας διδαχθήκαμε και προσεγγίζουμε πλέον με ιδιαίτερη περίσκεψη το δάσος.\nΣκέψεις για το μέλλον υπάρχουν πολλές όπως για παράδειγμα η χρονική επέκταση του τριήμερου των εκδηλώσεων με δράσεις που αφορούν στον αθλητισμό, στον πολιτισμό και την αειφόρο ανάπτυξη του Ολύμπου. Φέτος και μετά από πολλά χρόνια θα πραγματοποιηθεί την παραμονή του ΟΜ 2017 συνέδριο αθλητικού και ιατρικού ενδιαφέροντος. Μέσα στους σκοπούς της «Μαραθώνιος Ολύμπου» είναι και η διάδοση του ορεινού τρεξίματος, γι’ αυτό και ιδρύσαμε σεμνά και αθόρυβα την Olympus Marathon Running Team η οποία υπό την καθοδήγηση των Δημήτρη Βενετικίδη, Λόρας Ρέπσενκο, Ιρένας Μαλιμπόρσκα και Διονύση Στρογγύλη διοργανώνουν προπονήσεις, ώστε αθλητές έμπειροι και αρχάριοι να αθλούνται με ασφάλεια και να μυούνται στις απαιτήσεις των αγώνων. Μέλημά μας είναι η διάδοση του αθλήματος με επισκέψεις σε σχολεία του Δήμου και παρουσίαση του αθλήματος από ελίτ αθλητές της Ελλάδας. Άλλη σκέψη μας είναι η θέσπιση ενός πολυήμερου αγώνα που θα περικυκλώνει τον Όλυμπο.\n[Advendure]: Ο κυρίως αγώνας φέτος μαθαίνουμε ότι θα διεξαχθεί το Σάββατο. Ποιοι είναι οι λόγοι που σας οδήγησαν στην απόφαση αυτή;\n[Λ. Νίκα]: Η μετάθεση της ημέρας διεξαγωγής του ΟΜ προέκυψε εκ της συμμετοχής στο Skyrunner® World Series. Δίνεται έτσι η δυνατότητα συμμετοχής σε ξένους αθλητές να πάρουν μέρος στον ΟΜ και να έχουν τον απαραίτητο χρόνο να επιστρέψουν την επομένη στις ασχολίες τους.\n[Advendure]: Από πέρυσι φάνηκε ότι κάτι πάει να αλλάξει στον αγώνα, τόσο μέσω της συμμετοχής κορυφαίων αθλητών όσο και μέσω της γενικότερης αναβάθμισης τόσο του χώρου διεξαγωγής του αγώνα και των παράλληλων εκδηλώσεων όσο και των παρεχόμενων υπηρεσιών προς τους αθλητές. Δεδομένης και της αλλαγής της ημέρας διεξαγωγής του μεγάλου αγώνα, τι να περιμένουν φέτος οι αθλητές αλλά και οι συνοδοί;\n[Λ. Νίκα]: Κάθε χρόνο η διοργάνωση προσπαθεί να αναβαθμίζει τις παροχές προς τους αθλητές, αλλά και να προσφέρει δραστηριότητες στα παιδιά και τους επισκέπτες-συνοδούς με τις παράλληλες αθλητικές και πολιτιστικές εκδηλώσεις. Το τελικό πρόγραμμα θα ανακοινωθεί αργότερα, όπως και οι προσφερόμενες παροχές και υπηρεσίες προς τους αθλητές. Η Expo Area στο χώρο του Δημοτικού πάρκου θα λειτουργήσει και φέτος ακόμα πιο αναβαθμισμένη. Οι εκδηλώσεις μάλιστα θα αρχίσουν από την Πέμπτη 22 Ιουνίου.\n[Advendure]: Πόσο ευχαριστημένοι είστε από την πορεία της διαδικασίας εγγραφών για τον φετινό αγώνα; Μέχρι πού πιστεύετε μπορεί να φτάσει η ανταπόκριση του κόσμου τόσο σε εγχώριο όσο και σε διεθνές επίπεδο δεδομένης της ένταξης του αγώνα στο πρωτάθλημα Skyrunning.\n[Λ. Νίκα]: Η εξέλιξη της διαδικασίας των εγγραφών μας κάνει να πιστεύουμε πως το περυσινό ρεκόρ συμμετοχής των 820 αθλητών θα ξεπεραστεί άνετα. Οι έγκυρες εγγραφές μέχρι στιγμής έχουν ανέλθει στις 450 εκ των οποίων οι 55 περίπου είναι αλλοδαποί προερχόμενοι από 15 χώρες. Για να εκτιμήσει κάποιος την πορεία των εγγραφών πρέπει να αναλογιστεί πως υπάρχει χρονικό περιθώριο ενός μήνα ακόμη για την εγγραφή των Ελλήνων, εφόσον οι εγγραφές κλείνουν στις 15 Μαρτίου και για τους ξένους στις 15 Μαΐου.\n[Advendure]: O Jessed Hernandez είναι ο πρώτος για φέτος… Ήδη από πέρυσι είχαν φανεί οι προθέσεις της διοργάνωσης για την συμμετοχή μεγάλων αθλητών και αθλητριών του χώρου. Για φέτος ποιες είναι προθέσεις σας ως προς αυτό; Υπάρχει κάτι ανακοινώσιμο ή αφήνουμε τις εκπλήξεις για το τέλος;\n[Λ. Νίκα]: Εκτός από τη συμμετοχή του Jessed Hernandezκι άλλα μεγάλα ονόματα θα κοσμήσουν τη διοργάνωση ΟΜ 2017 όπως οι: Manuel Merillas Moledo, 4ος στο Ευρωπαϊκό πρωτάθλημα skyrace 2016 και πρωταθλητής Ισπανίας ,η Azara Garcia de los Salmones Marcano, επίσης πρωταθλήτρια Ισπανίας και δευτεραθλήτρια κόσμου στο trailrunning, ο Ιάπωνας, Ueda Ruy, δεύτερος νικητής του CCC 2016 και σχεδόν όλη η ομάδα της Inverse Team – Trail Ισπανίας αποτελούμενη από 8 αθλητές με συνοδό τον τεχνικό τους διευθυντή. Βέβαια η διαδικασία εγγραφών βρίσκεται σε εξέλιξη και θα ακολουθήσουν κι άλλες παγκοσμίου φήμης συμμετοχές.\nΝα τονίσουμε βέβαια και την συμμετοχή των Ελλήνων πρωταθλητών Δ. Θεοδωρακάκου, Γ. Διαλεκτού, Χ. Καλαμπούκα, Γ. Μπόγκοτς, Δ. Σελέτη, Γλ. Τζιατζιά και άλλων που τιμούν κάθε χρόνο τον ΟΜ.\n[Advendure]: Μεγάλο ρόλο στην εξάπλωση της δημοτικότητας του αγώνα την περασμένη δεκαετία, διαδραμάτισε και η συνεργασία του με γνωστό μεγάλο τηλεοπτικό κανάλι. Υπάρχουν σχέδια για μια αντίστοιχη συνεργασία φέτος;\n[Λ. Νίκα]: Πραγματικά η συνεργασία με μεγάλο τηλεοπτικό κανάλι προέβαλε όχι μόνο τον ΟΜ αλλά γενικότερα το ορεινό τρέξιμο. Σε κάθε γειτονιά της Ελλάδας έμαθαν πως υπάρχει και αυτού του είδους ο αθλητισμός και ευτυχώς από τότε, το 2007, υπάρχουν πολλοί αγώνες για κάθε ενδιαφερόμενο και επιπλέον «ζωντάνεψαν» τα βουνά μας, τα στάδια, οι πόλεις και τα νησιά μας. Το τηλεοπτικό τοπίο στις μέρες μας έχει αλλάξει δραματικά και επειδή η αγορά καθορίζει τέτοιες συνεργασίες, εκτιμώ πως δεν είναι δυνατόν να επαναληφθεί μια τέτοιου μεγέθους προβολή. Η διοργάνωση παρόλα αυτά κρούει τηλεοπτικές θύρες αλλά και άλλα μέσα για περισσότερη προβολή.\n[Advendure]: Το brand name «Όλυμπος» είναι από τα πιο σημαντικά για την Ελλάδα, τόσο σε ιστορικό και πολιτιστικό επίπεδο, όσο και σε τουριστικό. Ο αγώνας ως διεθνής σταθμός του πρωταθλήματος skyrunning αποτελεί φέτος μία πρώτης τάξεως ευκαιρία να διαφημιστεί στα πέρατα του κόσμου. Πως σκοπεύετε να το «εκμεταλλευτείτε» αυτό;\n[Λ. Νίκα]: Όντως είναι μια πρώτης τάξεως ευκαιρία να προβληθεί η χώρα μας δια μέσου του συγκεκριμένου αγώνα στον Όλυμπο. Κάνουμε επαφές με την πρωτοβάθμια και δευτεροβάθμια τοπική αυτοδιοίκηση, με εμπλεκόμενα υπουργεία και ΜΜΕ και περιμένουμε ανταπόκριση. Φίλη- εθελόντρια του ΟΜ προέβαλε με δική της πρωτοβουλία τη διοργάνωση σε μία πόλη της Γερμανίας πέρυσι και στα μέσα Μαρτίου φέτος θα κάνει 4-5 παρουσιάσεις σε ισάριθμους Δήμους. Πέρυσι επίσης ο Δήμος Δίου-Ολυμπου προώθησε τον ΟΜ σε εκδήλωση στο Ωνάσειο Ίδρυμα στη Νέα Υόρκη και από τότε έχουμε ανοιχτό δίαυλο επικοινωνίας για περαιτέρω προβολή.\n[Advendure]: Ο αγώνας κινείται σε περιοχές κάποιες από τις οποίες είναι εντεταγμένες σε ζώνες του Εθνικού Δρυμού Ολύμπου, σε ένα ευαίσθητο οικοσύστημα χλωρίδας και πανίδας. Η αυξημένη του δημοτικότητα αλλά και η κατάργηση του ανώτατου αριθμού συμμετοχών πόσο πιστεύετε ότι θα επηρεάσει αυτό το οικοσύστημα; Ποιες ενέργειες έχετε πάρει ή σκοπεύετε να πάρετε για την προστασία του;\n[Λ. Νίκα]: Κε Τσογκαράκη, θίγετε ένα πολύ σοβαρό θέμα το οποίο μας απασχόλησε και μας απασχολεί καθώς ο αριθμός συμμετεχόντων αυξάνει χρόνο με το χρόνο. Οι συζητήσεις που έχουμε κάνει με επιστήμονες αλλά και τα συνέδρια που έχουμε παρακολουθήσει τα χρόνια της ενασχόλησής μας με τους αγώνες στον Όλυμπο μας έμαθαν να σεβόμαστε και διαφυλάττουμε ως κόρη οφθαλμού το οικοσύστημα του Ολύμπου. Κοινή διαπίστωση όλων ήταν πως από τη στιγμή που η διοργάνωση διασφαλίζει την επιστροφή των σκουπιδιών μέσα σε πλαστικά βαρέλια, καθαρίζει όλα τα μονοπάτια και δεν αφήνει το παραμικρό ίχνος παρέμβασης στον ορεινό όγκο δεν δημιουργεί πρόβλημα. Άλλωστε η πορεία των αθλητών ακολουθεί τα επίσημα μονοπάτια του Εθνικού Δρυμού και το αθλητικό γεγονός εξελίσσεται σε ελάχιστο χρόνο, ώστε να μην επηρεάζει το ευαίσθητο οικοσύστημα. Το αντίθετο θα συνέβαινε, αν ανεξέλεγκτοι και μειωμένης οικολογικής συνείδησης πεζοπόροι διέτρεχαν το δάσος σε πολύ μεγαλύτερο χρόνο χωρίς να ακολουθούν τη συγκεκριμένη πορεία. Κατά την άποψή μας αυτή η συνετή αντιμετώπιση του δρυμού μας διασφαλίζει κάθε χρόνο τη θετική γνωμοδότηση από τον Φορέα Διαχείρισης του Ολύμπου για την διεξαγωγή των αγώνων μας.\n[Advendure]: Δυστυχώς το τελευταίο διάστημα έχουμε γίνει μάρτυρες κρουσμάτων χρήσης αναβολικών ουσιών από αθλητές σε αγώνες κορυφαίου επιπέδου όπως ο UTMB. Μιας και φέτος ο αγώνας συμπεριλαμβάνεται στο πρωτάθλημα Skyrunningκαι η δέσμευση της ISFενάντια στην χρήση τέτοιων ουσιών είναι δεδηλωμένη, είναι η διενέργεια προληπτικών ελέγχων ανάμεσα στις υποχρεώσεις της διοργάνωσης; Μήπως ήρθε η ώρα για τον πρώτο έλεγχο αντι-ντόπινγκ σε αγώνα βουνού στην Ελλάδα;\n[Α. Μακρόπουλος]: Ο βασικότερος λόγος που το Skyrunning έγινε επίσημο αγώνισμα της UIAA από φέτος, αφορά στην καταπολέμηση του doping. Η ενημέρωση που έχουμε μέχρι στιγμής είναι ότι θεωρητικά ανά πάσα στιγμή σε επίσημες προπονήσεις ομάδων ή σε αγώνες που ανήκουν στο καλεντάρι μπορεί να διενεργηθεί έλεγχος doping. Βέβαια, έχουμε αρκετό δρόμο να διανύσουμε ακόμα ώστε οι έλεγχοι να είναι υποχρεωτικοί και ενδεχόμενες παραβάσεις να διώκονται αγωνιστικά.\n[Advendure]: O Olympus Marathon διαχρονικά έχει συμβάλλει όσο ίσως κανείς άλλος στην ανάπτυξη και εξέλιξη του αθλήματος του Ορεινού Τρεξίματος στην Ελλάδα όπως μάλιστα αυτή καταγράφεται κάθε χρόνο στον Ετήσιο Απολογισμό του Advendure. Νέοι αγώνες διοργανώνονται πια σε κάθε μεριά της Ελλάδος. Εσείς, ως μία από τις πιο έμπειρες οργανωτικές ομάδες, ποιες πιστεύετε ότι είναι οι παράμετροι εκείνες οι οποίες θα καθιερώσουν έναν αγώνα στην συνείδηση και την προτίμηση του κοινού;\n[Λ. Νίκα]: Γιατί;- Τι;- Πώς; Αυτό θεωρώ πως πρέπει να είναι το τρίπτυχο των ερωτημάτων κάθε διοργάνωσης πριν αποφασίσει τη διεξαγωγή ενός αγώνα. Και εξηγώ:\nα) Γιατί θα κάνω έναν αγώνα, ποιο είναι το όραμά μου, τι σημαντικό έχει να προσφέρει στους αθλητές και στον τοπικό πληθυσμό, ποια θα είναι η ειδοποιός διαφορά από έναν παρόμοιο αγώνα;\nβ) Τι ακριβώς θα κάνω για να υπηρετεί το όραμά μου; Αγώνα βουνού, ποδηλάτου, κλπκαι ποια θα είναι η φυσιογνωμία , τα ιδιαίτερα χαρακτηριστικά του; Σε ποιο κοινό απευθύνομαι;\nΓ) Και τέλος πώς θα το κάνω να γίνει σωστά και ταυτόχρονα να υπηρετεί το όραμά μου; Ποιο θα είναι το πεδίο δράσης; Με ποιους θα συνεργαστώ, ποιο θα είναι το χρονοδιάγραμμα και ο επιμερισμός εργασιών; Πώς θα εξασφαλίσω πόρους για αρτιότερη και ασφαλή διοργάνωση; Και πολλά άλλα που γνωρίζουν οι διοργανωτές πώς να αντιμετωπίζουν μέχρι τελευταίας στιγμής.\nΤέλος θα ήθελα να τονίσω πως υπάρχουν πολλές και αξιόλογες διοργανώσεις που σέβονται και τιμούν τους αθλητές και κάνουν αγώνα μεγάλο να εξασφαλίσουν τα αυτονόητα σε κάθε διοργάνωση. Ας τους μιμηθούμε όλοι μας!\n[Advendure]: Σας ευχαριστούμε και σας ευχόμαστε καλή επιτυχία και στην φετινή διοργάνωση η οποία αναμένεται με ιδιαίτερο ενδιαφέρον!


Covid-19 & παιδί: Η σημασία της πρόληψης | Η Εφημερίδα των Συντακτών\nΕΝΤΥΠΗ ΕΚΔΟΣΗ 11.04.2021, 16:26\nΕιδικά στα μικρότερα παιδιά τα συμπτώματα τείνουν να είναι πιο ήπια, πράγμα που σημαίνει ότι δεν έχουν τόσα συμπτώματα όσα οι ενήλικες.\nΗ συζήτηση για την Covid-19 επικεντρώνεται στα συμπτώματα και τη νόσηση των ενηλίκων. Πώς επηρεάζει η Covid-19 τα παιδιά; Είναι διαφορετικά τα συμπτώματά της στα παιδιά; Οι νέες μεταλλάξεις επηρεάζουν διαφορετικά τα παιδιά; Τι μπορούν να κάνουν οι γονείς για να διατηρήσουν τα παιδιά τους ασφαλή από την Covid-19;\nΟ Παγκόσμιος Οργανισμός Υγείας απαντάει μέσω της Dr. Maria Van Kerkhove, επιδημιολόγου Λοιμώξεων στο Τμήμα Υγειονομικών Κρίσεων του Παγκόσμιου Οργανισμού Υγείας.\n● Ποια είναι τα συμπτώματα της Covid-19 στα παιδιά; Διαφέρουν από τα συμπτώματα των ενηλίκων; Τι γίνεται με τα πολύ μικρά σε ηλικία παιδιά;\nΣυνεχίζουμε να μαθαίνουμε για τον ιό SARS-CoV-2, τον ιό που προκαλεί την ασθένεια Covid-19. Υπάρχουν διάφοροι τύποι εκδήλωσης της νόσου με βάση την ηλικία του ατόμου που έχει μολυνθεί από τον ιό.\nΕυτυχώς, τα παιδιά και οι έφηβοι τείνουν να έχουν πιο ήπια ασθένεια σε σύγκριση με τους ενήλικες. Τα περισσότερα άτομα που έχουν μολυνθεί με τον ιό SARS-CoV-2 έχουν αναπνευστικά συμπτώματα. Αρχίζουν να αισθάνονται μικρή αδιαθεσία, ανεβάζουν πυρετό, μπορεί να έχουν βήχα ή πονόλαιμο ή φτέρνισμα. Σε ορισμένα άτομα, μπορεί να εκδηλωθούν και γαστρεντερικά συμπτώματα. Αλλα μπορεί να χάσουν την αίσθηση της όσφρησης ή της γεύσης.\nΕιδικά στα μικρότερα παιδιά τα συμπτώματα τείνουν να είναι πιο ήπια, πράγμα που σημαίνει ότι δεν έχουν τόσα συμπτώματα όσα οι ενήλικες. Κάποια παιδιά μπορεί να έχουν γαστρεντερικά συμπτώματα όπως διάρροια ή έμετο, αλλά τείνουν να είναι πιο ήπια. Τα περισσότερα παιδιά τείνουν να έχουν ασυμπτωματική λοίμωξη, πράγμα που σημαίνει ότι δεν έχουν καθόλου συμπτώματα.\n● Ακούμε πλέον πολλά για τις μεταλλάξεις. Τι παρατηρείται; Οι μεταλλάξεις προκαλούν διαφορετικά συμπτώματα στα παιδιά; Επηρεάζουν τα παιδιά με διαφορετικό τρόπο;\nΟι μεταλλάξεις των ιών σημαίνουν αλλαγές στον ιό. Με την πάροδο του χρόνου εντοπίζουμε αλλαγές στον ιό SARS-CoV-2, όπως ήταν αναμενόμενο. Πολλές από αυτές τις αλλαγές δεν έχουν καμία επίδραση στον ιό όσον αφορά την ικανότητά του να μεταδίδει ή την ασθένεια που προκαλεί. Αλλά ορισμένα στελέχη που ονομάζουμε «στελέχη ανησυχίας» χρειάζονται περισσότερη μελέτη.\nΟι επιστήμονες εξετάζουν τον τρόπο μετάδοσης των μεταλλάξεων αυτών του ιού και την ασθένεια που προκαλούν. Ευτυχώς μέχρι στιγμής δεν τείνουν να προκαλούν πιο σοβαρή ασθένεια σε οποιαδήποτε ηλικιακή ομάδα. Η εικόνα της νόσου φαίνεται ίδια και η σοβαρότητά της μοιάζει με εκείνη του φυσικού στελέχους (του πρώτου στελέχους που καταγράφηκε) του ιού SARS-CoV-2.\nΟσον αφορά τη μετάδοση, στο στέλεχος που εντοπίστηκε στο Ηνωμένο Βασίλειο παρατηρήθηκε αυξημένη μεταδοτικότητα σε όλες τις ηλικιακές ομάδες. Επίσης παρατηρήθηκε αυξημένη μετάδοση μεταξύ των μικρότερων σε ηλικία παιδιών. Στην περιοχή όπου κυκλοφόρησε το μεταλλαγμένο στέλεχος, τα σχολεία έτυχε να είναι ανοιχτά.\nΠαρατηρήθηκε ότι ο ιός κυκλοφόρησε μεταξύ των εκπαιδευτικών αλλά και των μαθητών των σχολείων αυτών. Επομένως, υπάρχουν πολλές μελέτες για τις μεταλλάξεις που βρίσκονται ακόμη σε εξέλιξη. Οι μελέτες στο Ηνωμένο Βασίλειο, πάντως, δεν δείχνουν ότι ή μετάλλαξη στοχεύει συγκεκριμένα τα μικρά παιδιά, πράγμα που σημαίνει ότι δεν μολύνει τα παιδιά περισσότερο από ό,τι οι υπόλοιπες μορφές του ιού που κυκλοφορούν στην περιοχή.\n● Πώς να κρατάμε τα παιδιά, ειδικότερα τα μικρότερα σε ηλικία, ασφαλή;\nΟ καλύτερος τρόπος για να είναι τα παιδιά ασφαλή είναι η πρόληψη. Θέλουμε να αποτρέψουμε όσο περισσότερες μολύνσεις μπορούμε, σε όλο τον κόσμο. Χρειάζεται επομένως να τα κάνουμε όλα - να πάρουμε όλα τα διαθέσιμα μέτρα. Το πλήρες πακέτο παρεμβάσεων που μας ακούτε να επαναλαμβάνουμε ισχύει και για τα παιδιά. Δεν έχει σημασία η ηλικία του παιδιού, ακόμα και τα μικρότερα μαθαίνουν τις καλές συνήθειες υγιεινής που θα μείνουν μαζί τους για όλη τους τη ζωή. Ποιες είναι;\n● Βεβαιωθείτε ότι τα παιδιά έχουν καθαρά χέρια και πλένουν τα χέρια τους σωστά. Σχολαστικά, με σαπούνι και νερό, τραγουδώντας ένα τραγούδι για τουλάχιστον 20 δευτερόλεπτα, έτσι ώστε να δημιουργηθεί αρκετή σαπουνάδα και να διασφαλίζεται ότι τα χέρια είναι πραγματικά καθαρά. Ή χρησιμοποιήστε ένα αντισηπτικό με βάση το οινόπνευμα ή οινόπνευμα.\n● Βεβαιωθείτε ότι ακολουθούν τον κανόνα της υγιεινής του αναπνευστικού, δηλαδή φτερνίζονται στο εσωτερικό του αγκώνα τους.\n● Βεβαιωθείτε, εάν είναι κατάλληλες για την ηλικία του παιδιού σας, ότι ακολουθείτε τις τοπικές οδηγίες για τη χρήση της μάσκας. Βεβαιωθείτε ότι τη βάζουν και τη βγάζουν προσεκτικά.\nΒάζουν τη μάσκα: Με καθαρά χέρια, περνώντας τα λάστιχα πίσω από τα αυτιά, καλύπτοντας τη μύτη και το στόμα, μην αγγίζοντας το εξωτερικό μέρος της μάσκας.\nΒγάζουν τη μάσκα: Αφαιρώντας την από τα λάστιχα, βάζοντάς την στο πλυντήριο, πλένοντας τα χέρια τους.\n● Βεβαιωθείτε ως γονείς ότι μιλάτε στα παιδιά σας για τον κορονοϊό και απαντάτε όσο καλύτερα μπορείτε στις ερωτήσεις τους. Υπάρχουν πολλές πληροφορίες εκεί έξω που μπερδεύουν και τρομάζουν. Επομένως, βρείτε χρόνο να μιλήσετε με τα παιδιά σας, να απαντήσετε στις όποιες απορίες έχουν, να έρχονται σε εσάς όταν δεν καταλαβαίνουν κάτι για την πανδημία, να απομακρύνετε τον φόβο τους, να τα διαβεβαιώσετε ότι είστε ασφαλείς.\n● Βεβαιωθείτε ότι τηρείτε το πιο σημαντικό από όλα τα μέτρα, την κοινωνική αποστασιοποίηση. Εκτός της άμεσης οικογένειάς σας, βεβαιωθείτε ότι κρατάτε την απόστασή σας από τους άλλους. Αυτός είναι ο καλύτερος τρόπος για να αποτρέψετε την εξάπλωση του SARS-CoV-2.


ΤΗΛΟΣ | ΧΡΥΣΗ ΑΥΓΗ\nTag Archives: ΤΗΛΟΣ\n11/08/2013 · 20:31\nΟΙ ΚΟΜΜΟΥΝΙΣΤΟΣΥΜΜΟΡΙΤΕΣ ΤΟΥ ΣΥΡΙΖΑ ΑΠΕΙΛΟΥΝ ΤΟΥΣ ΚΑΤΟΙΚΟΥΣ ΤΗΣ ΑΚΡΙΤΙΚΗΣ ΤΗΛΟΥ ΓΙΑΤΙ ΕΙΝΑΙ ΧΡΥΣΑΥΓΙΤΕΣ!\nΣτα… εναλλακτικά νησιά κάνουν τα… μακροβούτια τους οι συριζαίοι τώρα τον Αύγουστο (που’ ναι παχιές οι μύγες…), αλλά ούτε κι εκεί μπορούν να… ησυχάσουν. Όπου σταθούν κι όπου βρεθούν, λοιπόν, ακούνε για την Χρυσή Αυγή, όπως ομολογούν οι ίδιοι! Από τον απλό κοσμάκη που μένει μόνιμα στα μικρά νησιά χειμώνα-καλοκαίρι και ζει στο πετσί του την εγκατάλειψη από το κατοχικό ψευδοκράτος των Αθηνών! Continue reading →\nComments Off on ΟΙ ΚΟΜΜΟΥΝΙΣΤΟΣΥΜΜΟΡΙΤΕΣ ΤΟΥ ΣΥΡΙΖΑ ΑΠΕΙΛΟΥΝ ΤΟΥΣ ΚΑΤΟΙΚΟΥΣ ΤΗΣ ΑΚΡΙΤΙΚΗΣ ΤΗΛΟΥ ΓΙΑΤΙ ΕΙΝΑΙ ΧΡΥΣΑΥΓΙΤΕΣ!\nTagged as ΑΠΕΙΛΟΥΝ ΠΟΛΙΤΕΣ, ΣΥΡΙΖΑΙΟΙ, ΤΗΛΟΣ


Συρία: Αντιδρά η Ρωσία, χαιρετίζει η αντιπολίτευση και η Τουρκία – Μεταρρύθμιση\nΣυρία: Αντιδρά η Ρωσία, χαιρετίζει η αντιπολίτευση και η Τουρκία\nΟ Ρώσος πρόεδρος Βλαντιμίρ Πούτιν πιστεύει ότι τα αμερικανικά πυραυλικά πλήγματα στην συριακή αεροπορική βάση αποτελούν παραβίαση του διεθνούς δικαίου και πλήττουν καίρια τις σχέσεις ΗΠΑ-Ρωσίας, σύμφωνα με τα ρωσικά μέσα.\nΟ Ρώσος ηγέτης, ένθερμος σύμμαχος του Σύρου προέδρου Άσαντ, θεωρεί την αμερικανική ενέργεια ως «επίθεση κατά κυρίαρχου κράτους» βασισμένη σε «κατασκευασμένα προσχήματα» και κυνική προσπάθεια να αποπροσανατολιστεί ο κόσμος από τους θανάτους αμάχων στο Ιράκ, είπε ο Ντμίτρι Πεσκόφ, εκπρόσωπος του Πούτιν.\n«Ο Πούτιν θεωρεί τα αμερικανικά πλήγματα στη Συρία ως επίθεση κατά κυρίαρχου κράτους σε παράβαση των κανόνων του διεθνούς δικαίου και με βάση κατασκευασμένα προσχήματα» είπε ο Πέσκοφ. «Το βήμα της Ουάσιγκτον θα πλήξει καίρια τους δεσμούς ΗΠΑ-Ρωσίας».\nΣύμφωνα με τα ρωσικά μέσα, ο Πέσκοφ είπε ότι η Ρωσία δεν πιστεύει ότι η Συρία έχει στην κατοχή της χημικά όπλα και ότι η ενέργεια των ΗΠΑ θα δημιουργήσει σοβαρό εμπόδιο στην συγκρότηση διεθνούς συνασπισμού κατά της τρομοκρατίας, μια ιδέα που προωθεί διαρκώς ο Πούτιν.\nΗ Ρωσία θα ζητήσει τώρα επείγουσα σύγκλιση του Συμβουλίου Ασφαλείας του ΟΗΕ για να συζητηθεί το θέμα, σύμφωνα με το πρακτορείο RIA.\nΟι ρωσικοί πύραυλοι εξακολουθούν να πλήττουν τρομοκράτες και οι αμερικανικοί κυβερνητικά στρατεύματα που είναι επικεφαλής της μάχης κατά των τρομοκρατών, είπε ο Κονσταντίν Κοζατσόφ, πρόεδρος της επιτροπής διεθνών σχέσεων της άνω Βουλής. «Φοβάμαι ότι με αυτές τις προσεγγίσεις ο αναμενόμενος αμερικανικο-ρωσικός αντιτρομοκρατικός συνασπισμός στη Συρία… πνέει τα λοίσθια πριν καν γεννηθεί».\nΟ Συριακός Εθνικός Συνασπισμός (SNC) της αντιπολίτευσης καλωσόρισε τις αμερικανικές πυραυλικές επιθέσεις κατά της αεροπορικής βάσης και ελπίζει να συνεχιστούν για να μπει τέλος στους βομβαρδισμούς της κυβέρνησης της Συρίας, σύμφωνα με δηλώσεις εκπροσώπου του.\n«Ελπίζουμε να συνεχιστούν τα πλήγματα για να αποτραπεί η χρήση των αεροπλάνων από το καθεστώς για να γίνουν νέες αεροπορικές επιθέσεις ή να μπορέσουν να χρησιμοποιηθούν και πάλι απαγορευμένα διεθνώς όπλα» είπε ο Αχμάντ Ραμαντάν, εκπρόσωπος τύπου του SNC.\n«Η αεροπορική βάση που ήταν ο στόχος του αμερικανικού πλήγματος χρησιμοποιείται για να σκοτώσει Σύρους» είπε προσθέτοντας ότι ο SNC πιστεύσει ότι η βάση στη Χομς χρησιμοποιήθηκε εν μέρει για τις χημικές επιθέσεις. Η αμερικανική επίθεση «στέλνει καθαρό μήνυμα στο καθεστώς και τους υποστηρικτές του» ότι δεν μπορούν πλέον να αποφεύγει τις συνέπειες, είπε ο Ραμαντάν.\nΗ Τουρκία βλέπει θετικά την αμερικανική επίθεση και η διεθνής κοινότητα πρέπει να κρατήσει την στάση της εναντίον της «βαρβαρότητας» της συριακής κυβέρνησης, είπε ο αναπληρωτής πρωθυπουργός της χώρας Ν. Κουρτουμούς.\nΣε συνέντευξη στο τουρκικό Fox TV, ο Κουρτουλμούς είπε ότι η κυβέρνηση Άσαντ πρέπει να τιμωρηθεί στην διεθνή αρένα και η ειρηνευτική διαδικασία στη Συρία να επιταχυνθεί.\n«Όπως έχει καθαρά πει ο πρόεδρός μας, θέλουμε να δούμε δράση και όχι μόνο λόγια. Με αυτή την έννοια το πλήγμα των ΗΠΑ στην αεροπορική βάση είναι σημαντική» είπε. «Αλλά η διεθνής κοινότητα πρέπει καθαρά να διατηρήσει την στάση της κατά της βαρβαρότητας του καθεστώτος Άσαντ μέχρι που να μην μπορεί πια να βλάψει το λαό» πρόσθεσε.\nΑργά την Παρασκευή και πριν την αεροπορική επίθεση των ΗΠΑ, ο Ερντογάν φέρεται να είπε ότι η Τουρκία θα καλωσόριζε στρατιωτικές ενέργειες των ΗΠΑ στη Συρία και θα ήταν έτοιμη να βοηθήσει αν χρειαστεί.


Esperos Paranormal - «Με είδα να στέκομαι, απέναντι!»\nΤρίτη, 12-ΔΕΚ-2017, 10:49 PM\n«Με είδα να στέκομαι, απέναντι!»\nΗ Κάρυ Κάιζερ, πάντα αισθανόταν μισή. Η ζωή της έμοιαζε με παζλ που του λείπει ένα κομμάτι.\nΜία «αόρατη» δύναμη και μια σειρά από συμπτώσεις την έσπρωξαν να αναζητήσει την αλήθεια. Μέχρι που μια μέρα την συνάντησε μπροστά της: στην απέναντι πλευρα του δρόμου στεκόταν... ο εαυτός της!!\n«Αρχικά τη ρώτησα πότε έχει τα γενέθλιά της και εάν είναι υιοθετημένη» λέει η Κάρυ. «Έπεσα από τα σύννεφα όταν συνειδητοποίησα ότι έχουμε γενέθλια την ίδια μέρα. Ένιωθα μέσα μου ότι κάτι περίεργο συνέβαινε εδώ.Της ζήτησα να συναντηθούμε σε ένα παρκινγκ έξω από τη Βερμόντ. Κατά τα διάρκεια της διαδρομής αναρωτιόμουν πώς θα ήταν η Έιμυ; Θα μοιάζαμε εξωτερικά; Θα είχαμε τα ίδια ενδιαφέροντα;»\nΟι δύο αδερφές ξαφνιάστηκαν με αυτό που αντίκρισαν. «Έβλεπα τον εαυτό μου στην απέναντι πλευρά του δρόμου. Είχα "παγώσει". Δεν μπορούσα να βγω από το αυτοκίνητο».\n«Δεν χρειαζόταν να πω στην αδερφή μου ότι κάτι μου συμβαίνει» θα πει αργότερα η Έιμυ. "Βίωνε το πρόβλημά μου. Πριν καλά-καλά προλάβω να της το πω ήξερε ότι κάτι συνέβαινε». Η Κάρυ βρήκε την αδελφή ψυχή της.Και μαζί με αυτήν και το κομμάτι από το παζλ που έψαχνε καθ’ όλη τη διάρκεια της ζωής της.


Τις ανακοινώσεις της ΝΔ… | Κιλκίς24\nΤις ανακοινώσεις της ΝΔ…\nΑναρτήθηκε από Kilkis24 on Τετάρτη, 23 Νοέμβριος, 2016 · Σχολιάστε …τις γράφει troll.\nΠροσπαθώ δύο μέρες τώρα, να φανταστώ τον Κωνσταντίνο Καραμανλή, να μπαίνει σε ρόλο να βγάλει ανακοίνωση, πως δεν του αρέσει μια εφημερίδα για όσα γράφει, παρακινώντας μάλιστα το κόμμα του να μην την αγοράζει.\nΦαντάζεστε αλήθεια οι εντός και εκτός ΝΔ, τον ιστορικό ηγέτη του κόμματος να ανακοινώνει επισήμως για παράδειγμα πως «τα ΝΕΑ είναι μια εφημερίδα που φροντίζει, να εμφανίσει υπόγειες διασυνδέσεις και μεθόδους παρακρατικών λογικών» επειδή τα ΝΕΑ έγραψαν κάτι που δεν του αρέσει; Μήπως φαντάζεστε στον ίδιο ρόλο το Ράλλη, τον Τσάτσο, τον Κωστή Στεφανόπουλο ακόμη και τον Κώστα Μητσοτάκη;\nΚανένας από τους ηγέτες της ΝΔ, ακόμη και στα δύσκολα χρόνια των σκληρών πολιτικών αντιπαραθέσεων, δεν στοχοποίησε εφημερίδα για όσα έγραφε, δεν επιτέθηκε στο θεσμικό ρόλο του Τύπου με βάση την προσωπική αντιπάθεια ή το αρεστό και το μη αρεστό. Γιατί ο Τύπος –μην τα λέμε αυτά σα να είμαστε στο πρώτο έτος της Νομικής- έχει δικαίωμα και υποχρέωση να ασκεί κριτική και να διατυπώνει άποψη. Και τα κόμματα ως ζωντανοί δημοκρατικοί μηχανισμοί, οφείλουν να το σέβονται, δίνοντας τις απαντήσεις που πρέπει σε όσα γράφονται για να ενημερώσουν την κοινή γνώμη.\nΘυμάμαι πριν από μερικά χρόνια μια ιδιωτική συνάντησή μου με τον Κώστα Καραμανλή τον οποίο όχι μόνο είχα χτυπήσει αλύπητα δημοσιογραφικά, αλλά στάθηκα και από τις αιτίες να χάσει την εξουσία με την αποκάλυψη του σκανδάλου του Βατοπεδίου. Με δέχθηκε στο γραφείο του και μπορεί να εξέφρασε το παράπονό του για την επιθετική μου στάση, πρόσθεσε όμως με ευπρέπεια και σεβασμό «καταλαβαίνω πως αυτή είναι η δουλειά σου».\nΟ Κυριάκος Μητσοτάκης, απ’ ό,τι φαίνεται, δεν έχει καμιά σχέση με τη δημοκρατική κουλτούρα που θέλει ανοχή στη δημόσια κριτική και αποκλειστικά πολιτικές απαντήσεις. Μετά την κυκλοφορία του Documento, επέτρεψε (αν και μάλλον επέβαλε) να βγει ανακοίνωση που επιτίθεται στην εφημερίδα εκφράζοντας την ευχή πως θα κλείσει. Όλα αυτά γιατί η εφημερίδα και ιδιαίτερα το πρώτο θέμα της δεν άρεσε στον κύριο πρόεδρο ή μάλλον στον Άδωνη ο οποίος εκτελεί χρέη πραγματικού Προέδρου.\nΤο ρεπορτάζ του Documento αποκάλυπτε συνομιλίες του Διευθυντή του ΚΕΕΛΠΝΟ, ο οποίος εμφανιζόμενος να μιλά με υπουργούς, παραδεχόταν όργιο προσλήψεων και διακίνησης μαύρου χρήματος. Οι συνομιλίες αυτές ουσιαστικά επιβεβαίωναν όσα έχουν καταγραφεί σε επίσημα πορίσματα ελεγκτικών μηχανισμών, αλλά είχε ιδιαίτερη σημασία πως τώρα είχαμε παραδοχές από τους πρωταγωνιστές.\nΗ ΝΔ, δεν έδωσε καμία ουσιαστική απάντηση. Δεν είπε «όλα είναι ψέματα». Δεν απάντησε ποια είναι τα ψέματα και γιατί είναι ψέματα. Δεν έβγαλε έστω μια πολιτική τυπική ανακοίνωση με την οποία καλεί τη Δικαιοσύνη να ξεκαθαρίσει την υπόθεση. Επέλεξε την επίθεση στο Documento, αλλά στην πραγματικότητα στον Τύπο που δεν αρέσει. Το έκανε δε, ο Κυριάκος Μητσοτάκης, ο οποίος ήταν υπέρμαχος της άποψης πως πρέπει να υπάρχουν πολλά κανάλια σε ένα φάσμα πλουραλισμού για να εξασφαλίζονται όλες οι απόψεις. Φαίνεται πως μάλλον εννοούσε τα συγκεκριμένα κανάλια ή απλώς ο πλουραλισμός του δεν έχει τη ειλικρινή θεσμική ευρύτητα ώστε να συμπεριλάβει και το Documento.\nΕίναι φανερό πως για μια ακόμη φορά ο Μητσοτάκης ή υπέκυψε στην προσωπική του παρόρμηση ξεχνώντας πως είναι κόμμα και όχι κάποιος που αντιπαθεί έναν δημοσιογράφο ή, ακόμη χειρότερο, υπέκυψε στην απαίτηση του Άδωνη, ο οποίος υπήρξε πρωταγωνιστής του ρεπορτάζ και ζήτησε κάλυψη.\nΤο πραγματικό γεγονός είναι πως η ΝΔ, δια μέσου της επικοινωνιακής και ηγετικής της ομάδας, συμπεριφέρεται με τρόπο που δεν δείχνει κανένα σεβασμό στην ίδια την πολιτική κουλτούρα που διαμορφώθηκε επί δεκαετίες έστω και στρεβλά στη χώρα. Δεν συμπεριφέρεται ως πολιτικό κόμμα , αλλά ως «ομάδα αλήθειας» στο twitter, που τρολάρει επιχειρώντας αντικαταστήσει την πολιτική με προπαγανδιστικά τζιγκλάκια. Την ανακοίνωση της ΝΔ, δεν μοιάζει να την έγραψε ο εκπρόσωπος Τύπου του κόμματος Βασίλης Κικίλιας, αλλά κάποιο τρολ των social media, που δεν έχει να απολογηθεί σε πολιτικές αξίες, αλλά στην σκοπιμότητα και την αποτελεσματικότητα του μεταγκαιμπελισμό του διαδικτύου.\nΗ ΝΔ, εδώ και καιρό έχει πάψει να είναι κόμμα με πολιτικές ανακοινώσεις. Άγεται και φέρεται από τα πιο χυδαία πολιτικά ένστικτα, που κινούνται από ιδιοτέλεια, την επικράτησή τους στο κόμμα δηλαδή, μετατρέποντας σταδιακά το κόμμα σε φόντο παλιού τηλεοπτικού πάνελ. Καμιά πολιτική θέση, καμιά πολιτική βαρύτητα. Η ΝΔ, στην επικοινωνιακή της έκφραση, μοιάζει με account ξεπεσμένου χρήστη του twitter, που προσπαθεί να μαζέψει followers απειλώντας και βρίζοντας. Αυτός είναι ο λόγος που μαζεύει Αδώνηδες ενώ αφήνει σκεπτικούς όλους όσοι θέλουν ένα σύγχρονο δεξιό κόμμα με ευρωπαϊκό προσανατολισμό.


Εσείς θα αγοράζατε ένα καταφύγιο για το τέλος του κόσμου;\nΑναρτήθηκε από Jessica Hyde Δεκεμβρίου 16, 2020\nH... βιομηχανία των πανάκριβων καταφυγίων ανθεί στην εποχή μας.\nΚλειστά καταστήματα και σχολεία, δρόμοι σχεδόν άδειοι με τους λιγοστούς ανθρώπους που κυκλοφορούν να φορούν μάσκες και γάντια και να κρατούν αποστάσεις. Με αυτόν τον τρόπο θα μπορούσαμε να περιγράψουμε την εικόνα αυτής της χρονιάς. Για πολλούς η χρονιά αυτή ήταν ό,τι πιο κοντινό σε σκηνικό ταινιών «post-apocalyptic», όπου η ανθρωπότητα έχει σχεδόν εξαφανιστεί εξαιτίας – πολλές φορές – κάποιας πανδημίας.\nΣτις ταινίες μόνο λιγοστοί έχουν επιζήσει. Είναι αυτοί που προετοιμάζονταν από πριν για κάποιο ακραίο φαινόμενο καταστροφής ή αυτοί που ζούσαν σε καταφύγια. Ήδη, εδώ και πολλά χρόνια πριν τον κοροναϊό, η ομάδα των «Preppers» όπως ονομάζονται έκαναν όλες τις προετοιμασίες για κάθε ενδεχόμενο απειλής μαζεύοντας προμήθειες και χτίζοντας καταφύγια.\nΔείτε αναλυτικά για τους Preppers ΕΔΩ\nΑπό την άλλη όμως υπάρχουν κι αυτοί που ίσως δεν είχαν σκεφτεί τόσο σοβαρά κάποιο ενδεχόμενο καταστροφής και με την έλευση του κοροναϊού ένιωσαν ότι τα περιθώρια τους στενεύουν. Γι’ αυτούς υπάρχουν τα «καταφύγια του τρόμου»! Σε αυτά τα καταφύγια μπορούν να βρουν ένα μέρος για να μείνουν άνθρωποι ή ολόκληρες οικογένειες που φοβούνται ότι το τέλος του κόσμου είναι κοντά. Όπως γίνεται μάλιστα γνωστό υπάρχει αύξηση κατά 2.000% στο ενδιαφέρον για τέτοιου είδους καταφύγια!\nΚάντο όπως ο Νώε\nΈνα από τα πιο χαρακτηριστικά παραδείγματα αυτών των καταφυγίων είναι τα καταφύγια Vivos, τα οποία βρίσκονται στην Νότια Ντακότα και την Ιντιάνα των ΗΠΑ, την Ευρώπη, αλλά μπορούν να χτιστούν και παντού στον κόσμο όπως διαφημίζεται!\nΗ Vivos περιγράφεται ως ένα «επικό έργο ανθρωπιστικής επιβίωσης» και μετράει τώρα σχεδόν ένα εκατομμύριο μέλη σε όλον τον κόσμο και τουλάχιστον 1.000 με έδρα το Ηνωμένο Βασίλειο. Από αυτά τα μέλη γίνεται η επιλογή όσων διαθέτουν τα κατάλληλα κριτήρια ώστε τελικά να αποκτήσουν πρόσβαση σε ένα από τα καταφύγια. Τους τελευταίους μήνες όμως η αναζήτηση για τα καταφύγια αυτά, αλλά και οι αιτήσεις για νέες συνδρομές έχει κυριολεκτικά εκτοξευτεί!\nΠίσω από αυτά βρίσκεται ο Ρόμπερτ Βιτσίνο, ένας επιχειρηματίας στον χώρο των κατασκευών, ο οποίος όπως λέει είχε οραματιστεί τα καταφύγια αυτά πριν από τέσσερις δεκαετίες περίπου. «Η ιδέα ήρθε το 1982», είπε στο nine.com.au. «Ήταν μια φωνή που είχα στο μυαλό μου», συμπλήρωσε.\n«Η φωνή μου είπε ότι έπρεπε να χτίσω μεγάλα, βαθιά, υπόγεια και αποθήκες, για να σώσω χιλιάδες ανθρώπους από κάτι που έρχεται, που βρίσκεται στον δρόμο μας. Και το 2007 είχα ένα πολύ, πολύ δυνατό συναίσθημα ότι έπρεπε να κάνω πράξη αυτήν τη φωνή. Κάτι ερχόταν, και σύντομα, ο κόσμος θα αισθανόταν ότι βυθίζεται στο χάος», ανέφερε τονίζοντας ότι σκοπός του ήταν να φτιάξει σύγχρονες κιβωτούς που θα σώσουν την ανθρωπότητα από την εξαφάνιση ως άλλος Νώε.\nΗ αρχή έγινε το 2008, όταν ο Βιτσίνο ξεκίνησε από ιδιωτικές επενδύσεις το φιλόδοξο εγχείρημά του να παρέχει «μια λύση καταφυγίου που θα εξασφαλίζει την ζωή σε όσους περισσότερους ανθρώπους μπορεί μπροστά σε οποιαδήποτε καταστροφή», όπως αναφέρεται στην επίσημη ιστοσελίδα της Vivos.\nΜια μέρα θα εύχεσαι να είχες μπει μέσα\nΣε μια τεράστια έκταση στη Νότια Ντακόντα κοντά στην πόλη του Έντζμοντ κατά μήκος της πεδιάδας ξεπροβάλλουν μικρές προεξοχές από το έδαφος. Εκεί, ο αμερικανικός στρατός από το 1942 ως το 1967 λειτουργούσε ένα οχυρό στο οποίο αποθήκευε βόμβες και πυρομαχικά. Στη συνέχεια, ο στρατός πούλησε την έκταση στον δήμο του Έντζμοντ, ο οποίος με την σειρά του την πούλησε σε ντόπιους κτηνοτρόφους. Τα καταφύγια του στρατού ωστόσο παρέμειναν πάντα εκεί και έτσι ο Βιτσίνο το 2016 αποφάσισε να επενδύσει αγοράζοντας την έκταση και ανακαινίζοντας πλήρως τα καταφύγια. Έτσι δημιουργήθηκαν τα Vivos xPoint.\nΣήμερα, έχουν μεταμορφωθεί σε 575 ιδιωτικά καταφύγια, τα οποία προσφέρουν προστασία από κάθε είδους καταστροφική: πυρηνική, τρομοκρατική, περιβαλλοντική, ηλιακής καταιγίδας, ηφαίστεια, τσουνάμι, κοινωνικές αναταραχές και εγκληματικότητα, κομήτες, εναλλαγή των πόλων (!) ή ακόμα και «επίθεση» από άλλον πλανήτη!\nΤο συγκεκριμένο σύμπλεγμα καταφυγίων μπορεί να φιλοξενήσει έως και 5.000 άτομα με την Vivos να ονομάζει το Vivos xPoint ως τη «μεγαλύτερη κοινότητα καταφυγίων επιβίωσης στον κόσμο» (η έκταση έχει περίπου μέγεθος όσο τα ¾ του Μανχάταν), ενώ το μότο της είναι ότι «Μια μέρα θα εύχεσαι να είχες μπει μέσα».\nΤο συγκεκριμένο σύμπλεγμα παρέχει τη δυνατότητα να μείνει κανείς σε ένα ιδιωτικό καταφύγιο με την οικογένειά του ή και σε ομαδικά ώστε να μειωθεί το κόστος. Το κάθε καταφύγιο χωρά από 10 έως 24 άτομα και προσφέρει όλες τις απαραίτητες παροχές για να μπορεί να επιβιώσει κάποιος για τουλάχιστον έναν χρόνο εντελώς αυτόνομα με γεύματα 2.500 θερμίδων την ημέρα και καθαρό γλυκό νερό από βαθιά υπόγεια πηγάδια. Παράλληλα, οι κάτοικοι έχουν την ικανότητα να καλλιεργούν φρέσκα τρόφιμα και να αναπνέουν χάρη στα φίλτρα που καθαρίζουν τον αέρα.\nΠαράλληλα υπάρχουν για τους κατοίκους τους γυμναστήρια, μικρά ιατρεία επεμβάσεων και ακόμα και… φυλακή σε περίπτωση που κάποιος ξεφύγει!\nΕπιβίωση με υψηλό κόστος\nΦυσικά, η επιβίωση δεν είναι για όλους καθώς έρχεται με ένα διόλου ευκαταφρόνητο κόστος. Στο Vivos xPoint το κάθε καταφύγιο μπορεί να κοστίζει από 35.000 δολάρια (συνολικά) συν 1.000 δολάρια τον χρόνο ως ενοίκιο, όταν περιλαμβάνει μόνο βασική επίπλωση και ανέσεις. Ωστόσο, ένα πιο μεγάλο και πιο εξοπλισμένο καταφύγιο μπορεί να φτάσει ως και τα 110.000 δολάρια.\nΑπό την άλλη υπάρχει και το πιο… πολυτελές καταφύγιο στην Ιντιάνα, το οποίο προηγήθηκε χρονικά του Vivos xPoint και η Vivos το χαρακτηρίζει «σαν ένα άνετο ξενοδοχείο τεσσάρων αστέρων». Χτισμένο από την εποχή του Ψυχρού Πολέμου μπορεί να αντέξει εκρήξεις ως και 20 μεγατόνων, ενώ φιλοξενεί μέχρι 80 άτομα. Η παραμονή σε αυτό ξεκινά από 35.000 δολάρια το άτομο, οπότε για μια οικογένεια το κόστος ανεβαίνει αρκετά.\nΑπό την άλλη, το καταφύγιο στην Ευρώπη βρίσκεται στην Γερμανία και το Vivos το χαρακτηρίζει σαν μια «υπόγεια Κιβωτό του Νώε». Όπως αναφέρεται ήταν χτισμένο από τους Σοβιετικούς στο κέντρο της Ευρώπης και ακριβώς κάτω από ένα βουνό 120 μέτρων. Πρόκειται για ένα τελείως υπόγειο καταφύγιο 23.000 τμ, το οποίο διαφημίζεται ως το μεγαλύτερο υπόγειο καταφύγιο του κόσμου και περιέχει πολυτελή διαμερίσματα, γραφεία, χώρους διασκέδασης ακόμα και πισίνες. Φυσικά και πάλι προσφέρει αυτονομία ενός έτους, ενώ μπορεί να φιλοξενήσει ως και 500 άτομα. Το κόστος ξεκινά κι εδώ από τα 35.000 ευρώ ανά άτομο, ενώ για ένα πλήρως εξοπλισμένο πολυτελές διαμέρισμα το κόστος φτάνει ως και τα 2 εκατ. ευρώ!\n«Η κύρια προστασία που χρειάζεστε είναι από τους ανθρώπους»\nΟ Βιτσίνο από την δεκαετία του ’80 πάντα πίστευε ότι θα έρθει μια καταστροφή και γι’ αυτό όνειρό του ήταν πάντα να δημιουργήσει ένα καταφύγιο. Τον Απρίλιο, στα μέσα του πρώτου κύματος της πανδημίας, προέβλεπε ότι η κατάσταση θα κατέληγε στο απόλυτο χάος.\n«Όταν οι άνθρωποι ξεμείνουν από λεφτά, θα πάνε να ψάξουν φαγητό. Και τότε θα γίνει πραγματικά άσχημο», είπε. «Σε αυτό το σημείο θέλεις να είσαι στη Vivos. Σκεφτείτε το ως φρούριο. Είστε ασφαλείς από όλους τους κακοποιούς», ανέφερε.\nΑν και οι τιμές είναι αρκετά υψηλές, ο Βιτσίνο αναφέρει ότι οι περισσότεροι πελάτες του είναι μεσαίας τάξης.\n«Οι περισσότεροι από αυτούς είναι μορφωμένοι, καθημερινοί άνθρωποι με μια αυξημένη αντίληψη της σημερινής παγκόσμιας κατάστασης και μια αίσθηση ευθύνης καθώς γνωρίζουν ότι πρέπει να προστατεύσουν τις οικογένειές τους κατά την διάρκεια αυτών των πιθανώς επικών και καταστροφικών καιρών», αναφέρει ο Βιτσίνο στο The Verge.\nΜιλώντας στο Sky News από την άλλη, ένας αγοραστής καταφυγίου, ο Τομ Σόουλσμπι, είπε ότι η ανοσοκατεσταλμένη σύζυγός του «τρομοκρατήθηκε» από την πανδημία του κοροναϊού. Έτσι, όπως λέει ο ίδιος, αποφάσισαν να ξεφύγουν από τα «εκατομμύρια ανθρώπων που θα μπορούσαν να μας μολύνουν μέσα σε λίγες μέρες». «Πάνω από οτιδήποτε άλλο, η κύρια προστασία που χρειάζεστε είναι από τους ανθρώπους», είπε. «Δεν νομίζω ότι είναι πιο παρανοϊκό από το να έχεις έναν πυροσβεστήρα στο σπίτι σου». Όπως πολλοί πελάτες της Vivos, ο κ. Σόουλσμπι δεν εμπιστεύεται την κυβέρνηση ότι θα τον προστατεύσει σε περίπτωση μεγάλης καταστροφής.\nΑνάγκη για… καταφύγια\nΠάντως, την ανάγκη για να σωθούν κρυμμένοι στα καταφύγια φαίνεται ότι την νιώθουν αρκετοί δισεκατομμυριούχοι αυτού του κόσμου και κυρίως «ένοικοι» της Σίλικον Βάλεϊ, της κοιλάδας των τεχνολογικών κολοσσών της Καλιφόρνια.\nΉδη από το 2017, πολύ πριν την πανδημία, ο συνιδρυτής του LinkedIn, Ρέιντ Χόφμαν, είχε δηλώσει μιλώντας στο The New Yorker πως σύμφωνα με τους υπολογισμούς του το 50% των δισεκατομμυριούχων της κοιλάδας είχαν κάνει κάποιου είδους επένδυση της «Αποκάλυψης», όπως κάποιο δωμάτιο ασφαλείας, καταφύγιο ή υπερπόντιο μέρος για διαφυγή.\nΤην ίδια στιγμή πλούσιοι Ρώσοι ολιγάρχες έχουν αγοράσει ολόκληρα νησιά στον Ειρηνικό για να καταφύγουν εκεί σε περίπτωση ανάγκης και διάσημες προσωπικότητες όπως ο Μπιλ Γκέιτς και η Κιμ Καρντάσιαν έχουν νοικιάσει καταφύγια. Ο Ντόναλντ Τραμπ πριν λίγο καιρό περηφανευόταν ότι έχει αρκετά καταφύγια κάτω από κτίριά του στη Νέα Υόρκη και στο θέρετρο του Μαρ-α-Λάγκο, ενώ μια εταιρεία παραγωγής ροζ ταινιών αποφάσισε να χτίσει τα κεντρικά της γραφεία σε ένα υπόγειο καταφύγιο βομβαρδισμών για να είναι έτοιμη για κάθε περίσταση.\nΣτις ΗΠΑ και συγκεκριμένα στο κεντρικό Κάνσας βρίσκεται άλλωστε και αυτό που θεωρείται ως το πιο πολυτελές ιδιωτικό καταφύγιο του κόσμου. Το Survival Condo είναι χτισμένο από τον Λάρι Χολ, έναν πρώην εργολάβο της κυβέρνησης και πιστό prepper. Το καταφύγιο χτίστηκε στις πρώην αποθήκες της αμερικανικής κυβέρνησης που είχαν εγκαταλειφτεί. Ο Χολ αγόρασε τις εγκαταστάσεις το 2008 για 300.000 δολάρια και ως το 2010 τις είχε μετατρέψει σε ένα πολυτελές καταφύγιο αξίας 15 εκατ., το οποίο βρίσκεται 60 μέτρα κάτω από την γη και στους 15 ορόφους του θα μπορούσε να φιλοξενήσει ως και 75 άτομα για πέντε χρόνια με όλες τις ανέσεις.\nΌπως λέει ο Χολ στον Guardian, τα διαμερίσματα των μεσαίων ορόφων κοστίζουν 1,5 δισεκ. δολάρια, όταν μοιράζονται τον όροφο με ακόμα ένα διαμέρισμα, ενώ τα οροφοδιαμερίσματα φτάνουν τα 3 εκατ. δολάρια. Στον δεύτερο όροφο ένα διαμέρισμα 330 τμ πουλήθηκε για 4,5 εκατ. δολάρια. Συνολικά, 57 άνθρωποι ζουν σε 12 διαμερίσματα πληρώνοντας παράλληλα και 5.000 δολάρια το μήνα για τα τρέχοντα έξοδα.\nΠιθανότατα επηρεασμένοι από τις ταινίες post-apocalyptic ή απλώς επειδή βλέπουν… μπροστά, φαίνεται ότι πολλοί άνθρωποι προσπαθούν να προετοιμαστούν για την καταστροφή που είναι σίγουροι ότι θα έρθει. Αν τελικά δικαιωθούν αυτοί πιθανότατα θα είναι οι τελευταίοι που θα μείνουν ώστε να το μάθουν.


ΝΙΚΟΛΑΟΣ ΛΟΥΣΗΣ: Ιανουαρίου 2013\nΟ Πολιτιστικός Σύλλογος Κολινδρού ''Νικόλαος Λούσης'' σας προσκαλεί στην Κοπή της Πίτας που θα πραγματοποιηθεί την Κυριακή 3 Φεβρουαρίου 2013 και ώρα 10.30 π.μ. στα Γραφεία του Συλλόγου. Την ίδια ημέρα θα διεξαχθούν εκλογές για την ανάδειξη του νέου Δ.Σ του Συλλόγου από τις 10.30 π.μ. έως τις 14.00 μ.μ.\nΤηλεφώνα επικοινωνίας : 6979042838, 6979744313, 6982203900\nΑναρτήθηκε από Φρόσω Τσ. στις 11:56 μ.μ. Δεν υπάρχουν σχόλια:\nΑναρτήθηκε από Φρόσω Τσ. στις 9:52 μ.μ. Δεν υπάρχουν σχόλια:


Μηλόπιτα 3 Μηλόπιτα 3 Bαθμολογία: 4.8387 31 ψήφοι\nΜια μηλόπιτα εμφανίσιμη καθώς δεν έχει φύλλο, αλλά τριμμένη ζύμη. photo: dcroula\n1 βιτάμ (250 γρ.) σοφτ\n5 μήλα αρκετά μεγάλα τριμμένα\n42 λεπτάΠροετοιμασία: 42' (11 ψήφοι) 42 λεπτάMαγείρεμα: 59' (11 ψήφοι) Πώς το κάνουμε:\nΣε μια λεκάνη ζυμώνουμε όλα τα υλικά της ζύμης μαζί. Χωρίζουμε σε 2 μπάλες και βάζουμε στην κατάψυξη για 1 ώρα. Όταν παγώσουν τις βγάζουμε και τις περνάμε από το χοντρό τρίφτη. Τη μισή ζύμη τη στρώνουμε σε ταψάκι Νο 28 και την άλλη μισή την κρατάμε για να μπει πάνω από τη γέμιση.\nΤρίβουμε και τα μήλα στο χοντρό τρίφτη και προσθέτουμε τη ζάχαρη και την κανέλα και ανακατεύουμε.Βάζουμε τη γέμιση στο ταψί και από πάνω πασπαλίζουμε την υπόλοιπη τριμμένη ζύμη.\nΨήνουμε στους 175 βαθμούς για 1 ώρα.\nΤα μήλα τα ετοιμάζουμε την τελευταία στιγμή όχι μόνο για να μη μαυρίσουν αλλά και γιατί μαζί με τη ζάχαρή βγάζουν ζουμί και λασπώνει το κάτω μέρος της ζύμης. Η συνταγή προέρχεται από το περιοδικό "Προς τη Νίκη". Στην αρχική συνταγή στη γέμιση είχε και 1 φλυτζάνι τσαγιού καρύδια ψιλοκομμένα, αλλά τα παραλείπω γιατί τη θεωρώ πιο νόστιμη χωρίς αυτά.\nΑνοιχτή μηλόπιτα Μηλόπιτα με τριφτή ζύμη Η μηλόπιτα της μαμάς (τέλεια καραμελωμένη) (3)\nΜηλόπιτα ολικής χωρίς ζάχαρη Νηστίσιμη μηλόπιτα της πεθεράς μου (15)\nΤάρτα με μήλα και τυρί Φιλαδέλφεια (3)\nΑπολαυστικό κέικ Μήλου (15)\nΜηλόπιτα τριφτή Εύκολη μηλόπιτα 2 (1)\nΜηλόπιτα με κρούστα από αμύγδαλα (4)\nΜηλόπιτα από το χωριό Μηλιές (2)\nΗ μηλόπιτα της Σόφης (18)\nΗ μηλόπιτα της υγείας (11)\nΤέλεια και γρήγορη μηλόπιτα (4)\nΜηλόπιτα με Πλέγμα (3)\nΜηλόπιτα με ζύμη μπισκότου Μηλόπιτα αρωματική (258)\nΣχόλιο από danaim, 10-2-09\nυπέροχη!αν και δεν έχεις δίκιο για τα καρύδια.Τη δεύτερη φορά τα έβαλα τριμμένα από πάνω και άλλαξε τη γεύση!\nΣχόλιο από akilina, 10-2-09\nΧαίρομαι που σου άρεσε! Τα καρύδια είναι θέμα γούστου.Εγώ γενικώς σε όλα τα γλυκά δεν συμπαθώ τους ξηρούς καρπούς, αλλά είμαι σίγουρη ότι θα ήταν πολύ ωραία!\nΕτσι τη φτιάχνω και εγώ αλλά προσθέτω τα καρύδια μαζί με τα μήλα και πραγματικά δίνει άλλη γεύση.\nΣχόλιο από anmadimi, 9-4-09\nΣχόλιο από CHOCCO, 12-4-09\nakilina αυτή την συνταγή την κανω εδω και χρονια απο ενα βιβλίο με νηστίσιμα αλλά την ψήνω στους 200.Πάντως είναι τέλεια σαν μπισκότο.\nΤην έφτιαξα 2 φορές και την δεύτερη φορά έκανα κάποιες μικρές βελτιώσειs:\nστην ζύμη πρόσθεσα 1 κοφτό κουταλάκι του γλυκού αλάτι, ακόμη 1 βανίλια και στην γέμιση έβαλα 9 μήλα, φυσικά περισσότερη ζάχαρη και επιπλέον κανέλλα. Είναι πολύ όμορφη συνταγή και ότι πρέπει για τις μέρες που νηστεύω! #\nΣχόλιο από vpg, 11-8-09\nΕίναι η συνταγή πού χρόνια έψαχνα!Απλή στα υλικά και τέλεια γεύση!Άρεσε πάρα πολύ σε όλους.Θέλω μόνο να ρωτήσω για το πόσο πρέπει να παγώσει η ζύμη.Τήν άφησα πάνω από δύο ώρες στη κατάψυξη και όταν πήγα να την τρίψω,ναι μεν στήν αρχή τριβόταν σωστά αλλά από τη μέση και μετά ζεστάθηκε και γινόταν μία μάζα.Να σκεφτείς ότι για τη βάση,μάζεψα όλα τα τρίμματα και τα κομμάτια της ζύμης,τα ζύμωσα πάλι και τα άνοιξα σαν φύλλο.\nΣχόλιο από akilina, 23-8-09\nΣυγγνώμη για την καθυστέρηση, αλλά απουσίαζα. Δεν έχει σημασία αν γίνεται μάζα, πάλι μπορείς να την τρίβεις. Κι αν πάλι την παγώσεις πολύ τρίβεται αλλά είναι πιο κουραστική. Πολλές φορές κάνω τη ζύμη μέρες πριν και τη βγάζω, την ξεπαγώνω λίγο και την τρίβω. Θεωρώ όμως πιο ξεκούραστα να είναι πιο μαλακή.\nΣχόλιο από maroulita, 29-10-09\nευχαριστώ για τη συνταγή! πολύ νόστιμη και εύκολη. έστειλα μια φωτογραφία που ελπίζω να ανταποκρίνεται στη συνταγή :)\nΣχόλιο από sofita, 15-11-09\nπολυ ωραια μηλοπιτα με τριφτη ζυμη!Εγω, επειδη εχω μια παρομοια συνταγη,αλλα οχι νηστισιμη,δεν την εβαλα καθολου στην καταψυξη,την χωρισα σε δυο μερη τη μιση την εστρωσα στο ταψι και ετριψα μονο αυτη που μπαινει απο πανω και εγινε πολυ ωραια,αρεσε και στις φιλες μου!!Και παλι μπραβο!! #\nΣχόλιο από natasoulini, 19-11-09\nΈκανα χθες την μηλόπιτα και βγήκε αρκετά καλή. Το κάτω μέρος όντως δε χρειάζεται τρίψιμο. Εγώ το έκανα αλλά μετά το ψήσιμο είχε γίνει πάλι σαν να ήταν απλωμένο φύλλο. Νομίζω όμως ότι η γέμιση είναι πολύ λίγη.Χανόταν μέσα στη ζύμη.Γνώμη μου είναι ότι θέλει τουλάχιστον 7 μήλα και το χοντροκομμένο καρυδάκι θα της πήγαινε πολύ...Νόμιζα ότι θα έχει πολλά υγρά και θα παπαρώσει η κάτω ζύμη αλλά τελικά μου βγήκε σχετικά στεγνή. Θέλει πιστεύω κάτι ενδιάμεσο για να τραβήξει νοστιμιά..\nΣχόλιο από sofi74, 29-11-09\nδεν χρειαστηκε να βαλω τη ζυμη στην καταψυξη(την ετριψα με τα χερια μολις τελειωσα το ζυμωμα)εβαλα καρυδια στο μιγμα και της εριξα και αχνη απο πανω και εγινε κουκλα!!Ευχαριστουμε akilinaaa!!!!!!!!\nΣχόλιο από dcroula, 24-3-10\nΈγινε υπέροχη. Μας άρεσε πάρα πολύ.\nΒέβαια με δυσκόλεψε κι εμένα στο τρίψιμο, την επόμενη φορά, σκέφτομαι να κάνω την ζύμη ώρες νωρίτερα, γιατί ζεσταίνεται και δεν τρίβεται εύκολα. Την έψησα σε αέρα και έγινε πιο γρήγορα.\nΣχόλιο από yrozaf, 25-11-10\nΠολύ ωραία η συνταγή σου.Και εγώ έτσι κάνω τη μηλόπιτα και γίνεται τέλεια, μόνο που δεν τη βάζω στην κατάψυξη και την τρίβω με τα χέρια. Γίνεται μπισκοτένια η ζύμη. Επιπλέον δοκιμάστε να βάλετε ένα σφηνάκι κονιάκ μέσα στο μίγμα των τριμμένων μήλων. Δίνει υπέροχο άρωμα και γεύση!!\nΣχόλιο από katerinaFGM, 15-1-12\nΣχόλιο από VIVIΚΑ, 26-1-12\nΑυτή ακριβώς τη μηλόπιτα φτιάχνω και εγώ!Μοναδική,εύκολη κα για όποιον ενδιαφέρεται και νηστίσιμη.\nΣχόλιο από thomai82, 27-5-13\nευκολη και νοστιμη!!!!η ανηψια μου δε σταματει να με ζηταει να τη φτιαχνουμε μαζι.\nΣχόλιο από katerina78, 25-10-13\nΕύκολη και νοστιμότατη ,με υλικά που έχουμε πάντα στο σπίτι!!την έκανα ήδη δυο φορές.\nΣχόλιο από Olive83, 23-11-13\nΠέντε πηρουνάκια είναι λίγα γι'αυτή τη μηλόπιτα!! Την κάνω 15 χρόνια περίπου και σήμερα είδα οτι υπάρχει ήδη στο σάιτ. Την κάνω ακριβώς όπως είναι η αρχική της μορφή με τα καρύδια και δίνει πολύ ωραίο συνδυασμό με την κανέλα. Η συνταγή αυτή είναι θέμα εξοικείωσης. Καθε φορά γίνεται καλύτερη. Δεν πρέπει να είναι ούτε ζουμερή ούτε στεγνη. Ακόμα μου ζητάνε τη συνταγή. Ανεβάζω και φωτόγραφιες. Μπράβο σου akilina που την ανέβασες!\nΣχόλιο από Γατούλα μιαου, 27-3-14\nΝοστιμοτατη!!! Εγω παντα βαζω καστανη ζαχαρη και λιγο λιγοτερη ποσοτητα. Αντι για κονιακ που δεν ειχα, εβαλα ενα σφηνακι λικερ μαστιχας! Και αναλογα τα μηλα.. εμενα μου χρειαστηκαν μερικα παραπανω!! Μπραβο σου!!! Την εβαλα σε ταψι σε σχημα καρδιας κ ηταν πολυ αγαπησιαρικο το αποτελεσμα!!\nΣχόλιο από Yiotoula, 6-4-14\nτέλεια!!! απλά και μόνο αυτό!!! δε θα φτιάχνω άλλη πλέον!!\nΣχόλιο από roobina, 14-6-14\nΤην συγκεκριμενη συνταγη την ειχα φτιαξει πριν απο ενα χρονο! Απο τοτε ο αδελφος μου, που ειναι ο πιο δυσκολος ανθρωπος στον κοσμο οσο αναφορα το φαι, μου την ζηταει διαρκως!! Ευχαριστω παααραα πολυ!!!! Να σαι καλα!! :) ειναι απο τις αγαπημενες\nΣχόλιο από Eva Dox, 7-9-14\nΤην έκανα σήμερα και έγινε πεντανόστιμη!!! Πρόσθεσα και σταφίδες βέβαια, αλλα αυτό ειναι θέμα γούστου! Μπράβο!\nΣχόλιο από Vinny, 21-11-14\nΠολύ ωραία μηλόπιτα! Κι εγώ έτσι τη φτιάχνω καιρό τώρα κι έψαξα να δω εάν υπάρχει στο site για να την ανέβασω. Στη γέμιση βάζω πάντα και κίτρινη κολοκύθα τριμμένη, μειώνοντας τα μήλα περίπου στο μισό. Επίσης, και τη ζάχαρη μειώνω στο μισό. Δοκιμάστε τη και με κολοκύθα, δίνει πολύ νόστιμο αποτέλεσμα!\nΣχόλιο από Κωστικος, 31-12-14\nΤέλεια! Συμφωνώ με τα καρύδια, προτιμω χωρις :)\nΣχόλιο από pagoni, 12-3-15\nΑρωματική, εύκολη, υπέροχη ζύμη!!!!!!!!!!!\nΣχόλιο από tinastav, 25-4-16\nμηπως μπορω για τη γεμιση να χρησιμοποιησω φραουλες;\nΣχόλιο από tastes to dream, 10-3-15\nΜου την πρότεινε η dcroula και μας άρεσε πολύ, νόστιμη και τραγανή μηλόπιτα. Η γέμιση γίνεται σαν μαρμελάδα και τρώγεται ευχάριστα και κρύα. Στην γέμιση έβαλα μισά πράσινα και μισά κόκκινα μήλα, λίγα καρύδια, και μείωσα την ζάχαρη στο μισό φλιτζάνι, ήταν ιδανική στην γεύση. Την έψησα στον αέρα για 55 λεπτά (ανάλογα τους φούρνους). Πολύ καλή συνταγή, μπράβο που την ανέβασες.\nΣχόλιο από dapeitou, 19-10-15\nΠολύ νόστιμη. Έβαλα την μισή ζαχαρη στην πίτα και την μισή στη γέμιση. Πρόσθεσα δύο κουταλις νερό στη ζύμη.\nΣχόλιο από FILIPPIA, 25-11-15\nΠολύ ωραία για νηστίσιμη. Τη βάση την άπλωσα κανονικά σαν τάρτα, και στον τρίφτη έκανα μόνο την επάνω μεριά. Χρησιμοποίησα καστανή ζάχαρη, καρύδια, σταφίδες και λίγη μαρμελάδα στη γέμιση καθώς και τα μήλα τα έτριψα και τα άφησα στην άκρη μαζί με όλα τα υλικά της γέμισης ώστε να βγάλουν τα υγρά τους που θα τα χρειαζόντουσαν οι σταφίδες και να αρωματίστουν από τα υπόλοιπα υλικά.\nΌλοι ξέρουμε λίγο πολύ ότι τα φρούτα μας κάνουν κα... Νηστείες


Ερντογάν: Η συνθήκη της Λωζάνης είναι συζητήσιμη, δεν είναι ιερό κείμενο | Mikrometoxos.gr\nΕρντογάν: Η συνθήκη της Λωζάνης είναι συζητήσιμη, δεν είναι ιερό κείμενο\n22.11.2016 17:34 Σύμφωνα με την Καθημερινή, με νέες δηλώσεις του που βρίσκουν αντίκτυπο στον τουρκικό τύπο, ο Ρετζέπ Ταγγίπ Ερντογάν ισχυρίζεται ότι η Συνθήκη της Λωζάνης είναι ένα έγγραφο, το περιεχόμενο του οποίου θα πρέπει να συζητηθεί.\nΗ φιλοκυβερνητική ενημερωτική ιστοσελίδα A Haber δημοσιεύει τις νέες δηλώσεις του Προέδρου Ερντογάν. “Τι θα συμβεί αν η Τουρκία παραμείνει απομακρισμένη από την Συρία και τις άλλες περιοχές;”, αναρωτιέται ο Πρόεδρος Ερντογάν, ο οποίος προσθέτει: “Σε αυτή την περίπτωση αυτές οι περιοχές θα είχαν γαλήνη και ασφάλεια;”\nΣτην συνέχεια, ο Πρόεδρος Ερντογάν τονίζει: “Οι κανόνες που έθεσαν οι νικήτριες δυνάμεις του Α΄ Παγκοσμίου Πολέμου δεν έδιναν στην Τουρκία το δικαίωμα της επιβίωσης. Με την Συνθήκη των Σεβρών η Τουρκία διαμελιζόταν σε 7-8 κομμάτια. Η Τουρκία δεν αποδέχθηκε αυτή την διχοτόμηση και σχημάτισε τα σημερινά σύνορα. Η συζήτηση για την Συνθήκη της Λωζάνης ξεκινά από αυτό το σημείο”.\nΟ κ. Ερντογάν συνεχίζει την τοποθέτηση του με τα εξής λόγια: “Φυσικά αντιμετωπίζουμε με ευχαρίστηση ότι κερδίσαμε στην Συνθήκη της Λωζάνης. (Όμως), η Λωζάνη δεν είναι μια συνθήκη που δεν μπορεί να συζητηθεί. Σε καμία περίπτωση δεν είναι ένα ιερό κείμενο. Και φυσικά θα την συζητήσουμε”.\nΟ κ. Ερντογάν υπογραμμίζει το εξής σημείο: “Θα εργαστούμε για να εξασφαλίσουμε κάτι καλύτερο (σ.σ. ‘Daha iyisine sahip olmak için çalışacağız’ στα τούρκικα). Ακόμη επιχειρούν να μας εγκλωβίσουν στην Λωζάνη. Να μας συγχωρέσουν. Έχω δικαίωμα λόγου. Θα καταβάλλουμε κάθε είδους προσπάθεια για να εξασφαλίσουμε τους στόχους του 2023. Γνωρίζουμε ότι θα πατήσουμε τον πόδι πολλών πλευρών. Θα αγγίξουμε πολλά συμφέροντα. Αυτό θα το πράξουμε μαζί σε κάθε περίπτωση. Είμαστε αποφασισμένοι να οδηγήσουμε την Τουρκία πιο πέρα”.


Μουσείο Προσφυγικού Πολιτισμού στον δήμο Νίκαιας - Αγίου Ιωάννη Ρέντη - Fosonline\nΔευτέρα, 06/12/2021 23:27\nΣτην ίδρυση Μουσείου Προσφυγικού Ελληνισμού προχωρά ο Δήμος Νίκαιας-Αγ.Ι. Ρέντη σε μια προσφυγική πολυκατοικία επί των οδών Μαινεμένης-Καραολή και Δημητρίου-Ικονίου.\nΉδη έχει δρομολογηθεί η αναπαλαίωση ενός γερμανικού στην περιοχή Κρήνης και ενός προσφυγικού στον Αγ. Ι. Ρέντη.\n«Ξεπερνώντας γραφειοκρατικά εμπόδια, πετύχαμε την έγκριση για τον χαρακτηρισμό προσφυγικής πολυκατοικίας σε Μουσείο Προσφυγικού Ελληνισμού. Η αρχιτεκτονική κληρονομιά αποτελεί έναν από τους μοχλούς ανάπτυξης της τοπικής ιστορίας. Η συγκυρία της συμπλήρωσης των 100 χρόνων από τη Μικρασιατική Καταστροφή του ’22 λειτούργησε θετικά προκειμένου να υλοποιηθούν τα σχέδιά μας για την ίδρυση του Μουσείου.\nΣτόχος μας είναι η διάσωση και άλλων κτισμάτων έτσι ώστε η προσφυγική κατοικία ως φυσικός αστικός χώρος να μετατραπεί σε ζωντανό μουσείο πόλης. Με προγραμματισμό και συγκεκριμένες προτάσεις προχωράμε σε παρεμβάσεις που θα επιδιώξουν την ανάδυση της ιστορικής μνήμης του τόπου και των κατοίκων».\nΜουσείου Προσφυγικού Ελληνισμού


ΓΥΑΛΙΑ ΗΛΙΟΥ. Archives - Active News\nΔΕΝ ΦΟΡΕΣΕ ΜΑΣΚΑ «ΤΑ ΣΚ@@@»: Η ΣΥΓΚΙΝΗΤΙΚΗ ΑΝΑΡΤΗΣΗ ΤΟΥ ΤΟΜΑΣ ΜΙΑ ΜΕΡΑ ΠΡΙΝ ΠΕΘΑΝΕΙ ΑΠΟ ΚΟΡΩΝΟΪΟ -ΒΓΗΚΕ ΜΕ ΦΙΛΟΥΣ ΤΟΥ ΚΑΙ ΚΟΛΛΗΣΕ\nΓΕΝΝΗΜΕΝΕΣ ΤΗΝ 4Η ΙΟΥΛΙΟΥ, ΟΙ ΗΠΑ ΑΡΧΙΖΟΥΝ ΝΑ «ΓΕΡΝΟΥΝ»\n«ΚΑΖAΝΙ» ΤΟΥ ΚΟΡΟΝΟΪΟY ΤΑ ΒΑΛΚAΝΙΑ\nOΤΑΝ «ΖΗΛΕYΕΙΣ» ΤΗ ΔOΞΑ ΤΟΥ ΠΟΡΘΗΤH\nΤΟ “ΣΟΥΠΕΡ ΣΑΒΒΑΤΟ” ΤΗΣ ΜΕΓΑΛΗΣ ΒΡΕΤΑΝΙΑΣ: ΑΝΟΙΓΟΥΝ ΞΑΝΑ ΠΑΜΠ ΕΣΤΙΑΤΟΡΙΑ ΚΟΜΜΩΤΗΡΙΑ\nYou are here: Home / ΓΥΑΛΙΑ ΗΛΙΟΥ.\nΤου Κωνσταντίνου Καραμπάτσα* Το καλοκαίρι είναι μια υπέροχη εποχή για να βγείτε έξω και να διασκεδάσετε στον ήλιο. Είτε ξεκινάτε για διακοπές, κατασκήνωση, οικογενειακές περιπέτειες ή απλά χαλαρώνοντας δίπλα στην πισίνα αυτό το καλοκαίρι, μην ξεχάσετε να φροντίσετε τα μάτια σας. Εδώ είναι επτά πρακτικές συμβουλές για να διατηρήσετε τα μάτια σας υγιή κατά τη […]\nToυ Δημήτριου.Σ.Λάδα* Πως βλάπτουν τα μάτια μας τα γυαλιά με φακούς κακής ποιότητας; Γιατί δεν πρέπει να τα φοράμε καθόλου; Ας δούμε αναλυτικά!\nΟΛΑ ΟΣΑ ΠΡΕΠΕΙ ΝΑ ΓΝΩΡΙΖΕΤΕ ΓΙΑ ΤΗΝ ΟΡΑΣΗ ΚΑΙ ΤΗΝ ΑΓΟΡΑ ΓΥΑΛΙΩΝ ΗΛΙΟΥ\nTου Δρ. Κωνσταντίνου Καραμπάτσα* Μεγάλα, προκλητικά, λαμπερά, μοντέρνα, με δυνατές αποχρώσεις, αυτά τα πανέμορφα σχεδιαστικά «αξεσουάρ» από καλοσχηματισμένο ντιζαϊνάτο πλαστικό, κάνουν μια δουλειά που κανένα άλλο στοιχείο του ιματισμού δεν μπορεί να κάνει. Εκτός από το στυλ που προσθέτουν στην συνολική μας εμφάνιση, παρέχουν επίσης εξαιρετική προστασία από τις βλαβερές συνέπειες της υπεριώδους ηλιακής ακτινοβολίας.\nΓΥΑΛΙΑ ΟΡΑΣΕΩΣ ΚΑΙ ΠΩΣ ΝΑ ΤΑ ΕΠΙΛΕΞΕΤΕ\nΗ επιλογή των σωστών γυαλιών οράσεως ξεκινά καταρχήν από τη συνταγή που σας έχει χορηγηθεί από τον Οφθαλμίατρο και προσδιορίζει επακριβώς τον φακό που αρμόζει στην περίπτωσή σας.\nTης Φαίης Πεσκέση-Παπαδοπούλου* Η ΗΕΩ αποτελεί τη συχνότερη αιτία νομικής τύφλωσης στις ηλικίες άνω των 60 ετών στο Δυτικό κόσμο. Στην πάθηση αυτή πάσχει η ωχρά κηλίδα, η οποία είναι η περιοχή εκείνη του αμφιβληστροειδούς του οφθαλμού που είναι αποκλειστικά υπεύθυνη για τη σαφή, οξεία, λεπτομερή, κεντρική όραση. Έτσι η ωχρά θα μπορούσε να χαρακτηριστεί […]\nΓΥΑΛΙΑ ΗΛΙΟΥ. ΤΙ ΝΑ ΠΡΟΣΕΞΕΤΕ\nΤα γυαλιά ηλίου θέλουν ιδιαίτερη προσοχή τόσο στην επιλογή όσο και στην φροντίδα τους. Οι ειδικοί τονίζουν πως πρέπει να τηρούνται βασικοί κανόνες ασφαλείας, ώστε να αποφευχθούν οι κίνδυνοι και εξηγούν με επιμονή τι να προσέξετε για την προστασία των ματιών όχι μόνο από το έντονο φως, που κουράζει τα μάτια και μπορεί να προκαλέσει […]\nΤο καλοκαίρι ήρθε και είναι ώρα για διακοπές. Εάν αυτές είναι οι πρώτες σας διακοπές με φακούς επαφής,τότε είναι λογικό ότι θα έχετε κάποιες ερωτήσεις σχετικά με τους Φακούς επαφής και το Θαλασσινό νερό. Ποιος θέλει να επιστρέψει οπό τις διακοπές έχοντας θολές αναμνήσεις; Γιαυτό το λόγο συγκεντρώσαμε τις πιο συχνές ερωτήσεις των χρηστών φακών […]\nΤου Γ. Δ. Παλημερη* Το ηλιακό φως Το ηλιακό φως είναι σημαντικός παράγων για την ζωή επάνω στην Γη, από την πρώτη ημέρα της δημιουργίας του και όπως πιστεύεται θα εξακολουθεί να αποτελεί πηγή ενέργειας δια τα επόμενα 5 δισεκ. έτη.\nΕΠΙΛEΓΟΝΤΑΣ ΓΥΑΛIA ΗΛIΟΥ ΓΙΑ ΠΡΟΣΤΑΣIΑ: 6 ΠΡΑΚΤΙΚA ΣΗΜΕIΑ!\nToυ Κανελλόπουλου Αναστάσιου* Λανθασμένος είναι ο τρόπος επιλογής γυαλιών ηλίου από τη μεγάλη πλειοψηφία των ανθρώπων, καθώς θεωρούν ότι αρκεί μονάχα να προβάρουν διάφορα ζεύγη στον καθρέφτη. Εσείς, έχετε ποτέ σκεφτεί την προστασία από την υπεριώδη ακτινοβολία; Την αντοχή; Την ορατότητα; Το σχήμα του κεφαλιού και του προσώπου σας; Υπάρχουν περισσότεροι παράμετροι στην επιλογή γυαλιών […]\nΟΙ ΕΠΙΠΤΩΣΕΙΣ ΤΗΣ ΗΛΙΑΚΗΣ ΑΚΤΙΝΟΒΟΛΙΑΣ ΚΑΙ Η ΠΡΟΣΤΑΣΙΑ ΤΩΝ ΜΑΤΙΩΝ\nΤης Σήλιας Ακάσογλου Πολλοί αναρωτιούνται γιατί να φοράμε γυαλιά ηλίου και τι μας προσφέρουν στην πραγματικότητα. Συνήθως, τα γυαλιά ηλίου αντιμετωπίζονται ως αξεσουάρ παρά ως μέσο προστασίας των ματιών. Είναι λάθος να επιλέγουμε ένα φθηνό ζευγάρι γυαλιών μόνο για αισθητικούς λόγους και να αγνοούμε την αληθινή λειτουργία των γυαλιών, την προστασία!Η ηλιακή ακτινοβολία είναι εχθρός […]\nΤου Τάσου Χαρώνη* Οι φωτοϋποδοχείς στο εσωτερικό των ματιών μας είναι ευαίσθητοι σε ένα πολύ μικρό φάσμα συχνοτήτων ταλάντωσης του ηλεκτρομαγνητικού πεδίου (380 nm -760 nm) το οποίο όμως είναι αρκετό για την απόδοση όλων των ορατών στον άνθρωπο χρωμάτων. Το υπόλοιπο φάσμα των συχνοτήτων της ηλεκτρομαγνητικής ακτινοβολίας δεν είναι ορατό στον άνθρωπο (π.χ. ραντάρ/τηλεόραση – […]


FAZ: Η αγορά των S-400 είναι επιζήμια για την Τουρκία - Ας Μιλήσουμε Επιτέλους\nΣύμφωνα με το άρθρο, ωστόσο ο πρόεδρος Ερντογάν, εμφανίζεται αποφασισμένος να θέσει σε λειτουργία το αμυντικό σύστημα. «Σε αυτή την περίπτωση θα εφαρμοστούν αυτόματα αμερικανικές κυρώσεις. Και ορθώς, διότι οι S-400 απειλούν την ασφάλεια του ΝΑΤΟ, μιας και είναι σε θέση να εντοπίσουν τα αμερικανικά "αόρατα" μαχητικά F-35», αναφέρει χαρακτηριστικά η Frankfurter Allgemeine Zeitung.\nΗ γερμανική εφημερίδα σημειώνει ακόμα ότι σε περίπτωση που επιμείνει πράγματι ο Τούρκος πρόεδρος, η Τουρκία θα αντιμετωπίσει και άλλα δεινά, πέρα των κυρώσεων σε βάρος της οικονομίας και του στρατού.\n«Μελλοντικά η Ουάσιγκτον δεν θα κάνει και τόσο εύκολα παραχωρήσεις έναντι της Τουρκίας στη Βόρεια Συρία» τονίζει και προσθέτει πως ακόμα δεν εξηγείται η στάση του Ταγίπ Ερντογάν να προχωρήσει στην «επιζήμια, για την Τουρκία, αγορά των S-400».\nLabels Γερμανία, εξοπλισμοί, ΜΜΕ, πολιτική, Ροή, Τουρκία